**STRATEGJIA**

**NDËRSEKTORIALE E**

**MENAXHIMIT TË INTEGRUAR**

**TË KUFIRIT**

**(2021 – 2027)**

**Përgatitur nga:**

Ministria e Brendshme – Policia e Shtetit / Departamenti për Kufirin dhe Migracionin;

Ministria e Financave dhe Ekonomisë – Drejtoria e Përgjithshme e Doganave;

Ministria e Bujqësisë dhe Zhvillimit Rural – Autoriteti Kombëtar i Ushqimit;

Ministria e Shëndetësisë dhe Mbrojtjes Sociale – Operatori i Shërbimeve të Kujdesit Shëndetsor;

Ministria e Mbrojtjes – Forca Detare / Roja Bregdetare – Drejtoria e Emergjencave Civile;

Ministria për Evropën dhe Punët e Jashtme – Drejtoria e Çështjeve Konsullore;

Ministria e Drejtësisë;

Ministria e Infrastrukturës dhe Energjisë – Drejtoria e Përgjithshme Detare;

Ministria e Turizmit dhe Mjedisit;

Ministria e Arsimit, Sportit dhe Rinisë;

Ministria e Kulturës;

Qendra Ndërinstitucionale Operacionale Detare (QNOD);

Komisioneri për të Drejtën e Informimit dhe Mbrojtjen e të Dhënave Personale

**Konsulencë nga partnerët ndërkombëtarë:**

FRONTEX

**SHKURTESAT (AKRONIMET)**

AKU – Autoriteti Kombëtar i Ushqimit

BE – Bashkimi Evropian

CIRAM – Modeli i Përbashkët i Analizës së Integruar të Riskut

CRO – Fluturime të Grupuara të Kthimit

DKM – Departamenti për Kufirin dhe Migracionin

DPD – Drejtoria e Përgjithshme e Doganave

DPPSH – Drejtoria e Përgjithshme e Policisë së Shtetit

DVKM – Drejtori Vendore për Kufirin dhe Migracionin

DVP – Drejtori Vendore e Policisë

EUROSUR – Sistemi Evropian i Mbikëqyrjes së Kufijve

EXBS – Kontrolli i Eksporteve lidhur me Sigurinë Kufitare

FER – Regjistri Elektronik për të Huajt

FRONTEX – Agjencia Evropiane për Kufirin dhe Rojen Bregdetare

IOM – Organizata Ndërkombëtare e Migracionit

IT – Teknologjia e Informacionit

KE – Këshilli i Evropës

MASR – Ministria e Arsimit, Sportit dhe Rinisë

MB – Ministria e Brendshme

MBZHR – Ministria e Bujqësisë dhe Zhvillimit Rural

MBZHR – Ministria e Bujqësisë dhe Zhvillimit Rural

MD – Ministria e Drejtësisë

MEF – Ministria e Ekonomisë dhe Financave

MEPJ – Ministria për Evropën dhe Punët e Jashtme

MIE – Ministria e Infrastrukturës dhe Energjisë

MIK – Menaxhim i Integruar i Kufirit

MK – Ministria e Kulturës

MM – Ministria e Mbrojtjes

MSA – Marrëveshja e Stabilizim Asocimit

MSH – Ministria e Shëndetësisë

MSHMS – Ministria e Shëndetësisë dhe Mbrojtjes Sociale

MTM – Ministria e Turizmit dhe Mjedisit

Ombudsman – Avokati i Popullit

PAMECA – Misioni i Asistencës së Komunitetit Evropian për Shqipërinë

PE – Parlamenti Evropian

PISCES – Sistemi për Krahasimin dhe Vlerësimin e Sigurt të Identifikimit Personal

PKIE – Plani Kombëtar për Integrimin Evropian

PKK – Pikë e Kalimit Kufitar

PKM – Policia Kufitare dhe Migracionit

PNR – Regjistri i Emrit të Pasagjerit

PPKK – Pikë e Përbashkët e Kalimit Kufitar

PSH – Policia e Shtetit

PSP – Procedura Standarde të Punës

QKK – Qendra Kombëtare e Koordinimit

QMH – Qendra e Mbyllur për të Huajt

QNOD – Qendra Ndërinstitucionale Operacionale Detare

QRK – Qendrat Rajonale të Koordinimit

QSHI – Qendrat e Përbashkëta të Shkëmbimit të Informacionit

RB – Roja Bregdetare

RCC – Këshilli i Bashkëpunimit Rajonal

RSH – Republika e Shqipërisë

SELEC – Qëndra për Zbatimin e Ligjit në Evropën Juglindore

SE-V – Sistemi Evropian i Vizave

SHDSH – Shërbimi Doganor Shqiptar

SHKSH – Shërbimi Konsullor Shqiptar

SHSA – Shërbimi Veterinar Antiepidemik

SIS – Sistemi Evropian i Sigurisë

SIVHD – Sistemi i Vëzhgimit të Hapësirës Detare

SPK – Stacion i Policisë Kufitare

TIMS – Sistemi i Menaxhimit Total të Informacionit

UNHCR – Komisariati i Lartë i OKB për Refugjatët

VIS – Sistemi i Informacionit për Vizat

VKM – Vendim i Këshillit të Ministrave

**PËRMBAJTJA**

**KAPITULLI I**

**KONTEKSTI STRATEGJIK**

* 1. Koncepti i Menaxhimit të Integruar të Kufirit................................................................6
  2. Misioni, Vizioni, Vlerat...................................................................................................8
  3. Nevoja për Strategjinë e Menaxhimit të Integruar të Kufirit..........................................9
  4. Analiza e situatës...........................................................................................................10

1.4.1. Kuadri Ligjor Rregullator....................................................................................11

1.4.2. Procedurat............................................................................................................13

1.4.3. Menaxhimi dhe organizimi (Kuadri Institucional)..............................................14

1.4.4. Burimet Njerëzore dhe Trajnimi.........................................................................16

1.4.5. Komunikimi, Shkëmbimi dhe Teknologjia e Informacionit...............................18

1.4.6. Insfrastruktura dhe pajisjet..................................................................................20

1.5 Pozicioni gjeo-politik....................................................................................................22

1.6 Karakteristikat e kufirit.................................................................................................23

1.7 Kërcënimet kryesore të sigurisë kufitare.......................................................................24

1.9 Institucionet e përfshira në MIK...................................................................................29

1.9.1 Ministria e Brendshme.........................................................................................30

1.9.2 Ministria e Ekonomisë dhe Financave.................................................................32

1.9.3 Ministria e Mbrojtjes............................................................................................32

1.9.4 Ministria e Bujqësisë dhe Zhvillimit Rural..........................................................33

1.9.5 Ministria për Evropën dhe Punët e Jashtme.........................................................34

1.9.6 Ministria e Shëndetsisë dhe Mbrojtjes Sociale.....................................................34

1.9.7 Ministria e Drejtësisë............................................................................................36

1.9.8 Ministria e Infrastrukturës dhe Energjitikës.........................................................36

1.9.9 Ministria e Turizmit dhe Mjedisit........................................................................36

1.9.10 Ministria e Arsimit, Sportit dhe Rinisë..............................................................36

1.9.11 Komisioneri për të Drejtën e Informimit dhe Mbrojtjen e të Dhënave Personale.............................................................................................................37

**KAPITULLI II**

**QËLLIMI I POLITIKAVE DHE OBJEKTIVAT SPECIFIKË TË STRATEGJISË**

* 1. Objektivat strategjikë dhe objektivat specifikë.............................................................38
  2. Fushat e zbatimit të objektivave strategjikë..................................................................39

2.2.1 Fusha e kuadrit ligjor rregullator..........................................................................40

2.2.2 Fusha e kuadrit institucional.................................................................................40

2.2.3 Fusha e procedurave.............................................................................................40

2.2.4 Fusha e burimeve njerëzore dhe trajnimit............................................................40

2.2.5 Fusha e komunikimit, shkëmbimit të informacionit dhe IT.................................41

2.2.6 Fusha e Infrastrukturës dhe pajisjeve...................................................................41

* 1. Aktivitetet kryesore për zbatimin e objektivave strategjikë..........................................42

2.3.1 Kontrolli Kufitar dhe mbikëqyrja e kufirit shtetëror............................................42

2.3.2 Parandalimi dhe zbulimi i krimit ndërkufitar.......................................................43

2.3.3 Masat ndaj personave që kanë nevojë për mbrojtje ndërkombëtare....................44

2.3.4 Analiza e rrezikut dhe analiza e kërcënimeve që mund të ndikojnë në sigurinë e

kufirit shtetëror.....................................................................................................45

2.3.5 Bashkëpunimi ndërkombëtar, me institucionet dhe agjencitë e BE-së dhe me

Agjencinë Europiane të Rojes Kufitare dhe Bregdetare FRONTEX....................46

2.3.6 Përmirësimi i infrastrukturës kufitare dhe pajisjet...............................................48

2.3.7 Aftësia e reagimit në situatë emergjente..............................................................49

2.3.8 Forcimi i kapaciteteve të operacioneve të kërkimit dhe shpëtimit detar dhe

koordinimi me aktivitete për mbrojtjen e kufirit shtetëror...................................49

2.3.9 Bashkëpunimi ndërinstitucional për Menaxhimin e Integruar të Kufirit.............50

2.3.10 Kthim/ripranimet................................................................................................51

2.3.11 Respektimi, mbrojtja dhe promovimi i të drejtave themelore............................52

2.3.12 Shkollimi dhe trajnimi........................................................................................53

2.3.13 Mekanizmat e kontrollit të cilësisë.....................................................................53

2.3.114 Mekanizmat e solidaritetit, në veçanti instrumentet e financimit të Unionit...54

* 1. Rezultate të pritshme.....................................................................................................55

2.5 Konkluzione..................................................................................................................56

**KAPITULLI III**

**ZBATIMI, PËRGJEGJËSIA E INSTITUCIONEVE, LLOGARIDHËNIA, RAPORTIMI DHE MONITORIMI**................................................................................57

**KAPITULLI IV**

**KOSTIMI DHE BURIMET FINANCIARE PËR ZBATIM**........................................59

**KAPITULLI I**

**KONTEKSTI STRATEGJIK**

* 1. **KONCEPTI I MENAXHIMIT TË INTEGRUAR TË KUFIRIT NË SHQIPËRI**

Anëtarësimi në Bashkimin Evropian (BE) është orientimi strategjik dhe prioritet i deklaruar për Republikën e Shqipërisë, e cila nënkupton pranimin e vlerave dhe standardeve evropiane të miratuara në të gjithë gamën e fushave. Qarkullimi i lirë i personave dhe mallrave ndërmjet vendeve anëtare të BE-së kërkon përafrimin e këtyre standarteve dhe aplikimin e masave të caktuara, ndër të tjera, arritjen e standardeve të larta të kontrollit të kufijve të jashtëm, si vend kandidat për anëtarësim në Bashkimin Europian. Duke marrë në konsideratë faktin se, Republika e Shqipërisë ndodhet në kufijtë e jashtëm të BE-së, si dhe anëtarësimin e pritshëm në BE të vendeve të tjera fqinje, ka një rëndësi të madhe për të prezantuar dhe zbatuar në vazhdimësi konceptin e menaxhimit të integruar të kufijve në të jetë në përputhje me zgjidhjet aktuale në rajon dhe BE.

Miratimi i Strategjisë së Menaxhimit të Integruar të Kufirit, këtu e më tej të quajtur Strategjia, përbën jo vetëm një parakusht për një zbatim të suksesshëm të Marrëveshjes për Stabilizim dhe Asociimit, por zbatimi i këtij koncepti bashkëkohor është, njëkohësisht, një tregues i qartë se Republika e Shqipërisë është e gatshme të kontribuojë për sigurinë në rajon, si një partner i besueshëm i Bashkimit Europian në kontrollin e kufijve të saj.

Republika e Shqipërisë nëpërmjet miratimit të këtij dokumenti strategjik si dhe të gjitha investimeve në këtë drejtim, ka si qëllim arritjen e standarteve të BE-së në fushën e menaxhimit të Integruar të Kufirit. Arritja e këtyre standarteve ofron siguri për qytetarët shqiptarë dhe të huaj për lëvizjen e lirë dhe të sigurtë, si dhe për zhvillimin e aktivitetetve ekonomike dhë ndërkufitare pa barrier

Ky dokument strategjik bazohet në Strategjinë Kombëtare për Zhvillim dhe Integrim dhe mbi reformat aktuale në vendin tonë, në Strategjinë Europiane Teknike dhe Operacioninale të Menaxhimit të Integruar të Kufirit[[1]](#footnote-1), në Udhëzimet e Komisionit Evropian për Menaxhimin e Integruar të Kufirit[[2]](#footnote-2), Katalogun Shengen, legjislacionin komunitar në fushën e kufijve të jashtëm, konventat ndërkombëtare të nënshkruara në fushën e mbrojtjes së të drejtave të njeriut, të drejtat e azilkërkuesve dhe ato të refugjatëve, si dhe në praktikat më të mira nga Vendet Anëtare të Bashkimit Europian dhe rajonit.

Menaxhimi i Integruari Kufirit dhe siguria kufitare përbën një angazhim të veçantë në raport me legjislacionin në fuqi, situatën politike dhe Sigurinë Kombëtare brenda vendit, si dhe me marrëdhëniet ndërkombëtare, veçanërisht në procesin e anëtarësimit në Bashkimin Evropian, si dhe në strukturat e tjera ndërkombëtare.

Menaxhimi i Integruar i Kufirit (MIK) synon të sigurojë kalimin e kufirit në mënyrë efikase dhe adresimin e sfidave migratore, kërcënimeve të mundshme ndaj sigurisë kufitare, duke kontribuar kështu në parandalimin dhe goditjen e krimeve të rënda me dimension ndërkufitar, siç janë trafiqet e paligjshme, kontrabandimi i migrantëve, trafikimi i qenieve njerëzore, terrorizmi, kondrabanda, krimeve mjedisore dhe për të parandaluar, zbuluar dhe reaguar ndaj kërcënimeve shëndetësore ndërkombëtare, si dhe sigurimi i një niveli të lartë të sigurisë së brendshme duke kontribuar në sigurinë dhe stabilitetin e vendeve fqinjë dhe të vendeve të tjera, në respektimin e plotë të të drejtave themelore të qytetarëve.

Strategjia ka për qëllim të përcaktojë politikat e duhura për të përmirësuar më tej:

* standardet e sigurisë kufitare, nëpërmjet përmirësimit të mëtejshëm të kuadrit ligjor dhe rregullator me synim përafrimin me *acquis communitaire*;
* forcimit të kapaciteteve të analizës së riskut;
* krijimit të kapaciteteve të reja dhe përmirësimit të mëtejshëm të kapaciteteve teknologjike të kontrollit dhe mbikqyrjes së kufirit;
* forcimit të mëtejshëm të burimeve njerëzore dhe kapaciteteve operacionale e profesionale të autoriteteve kompetente dhe agjencive që operojnë në kufi, me qëllim parandalimin dhe goditjen e krimit ndërkufitar;
* forcimin e mëtejshëm të bashkëpunimit ndërkufitar (me vendet fqinje, vendet e rajonit, vendet anëtare të Bashkimit Europian dhe agjencitë e tij si dhe me organizatat ndërkombëtare);
* konsolidimit dhe riorganizimit të strukturave të integruara në kufi;
* forcimit të kapaciteteve dhe koordinimit ndërinstitucional për kërkimin dhe shpëtimin e shtetasve në situate të rrezikshme në det;
* vendosjes së një mekanizmi të kontrollit të cilësisë dhe respektimit rigoroz të të drejtave themelore të njeriut.

Menaxhimi i Integruar i Kufirit është bashkërendimi dhe bashkëpunimi kombëtar dhe ndërkombëtar ndërmjet të gjitha autoriteteve dhe agjencive, të përfshira në sigurinë kufitare dhe lehtësimin e tregtisë, me qëllim përsosjen e sistemeve të efektshme dhe me rendiment të menaxhimit të integruar të kufirit, me synimin e arritjes së qëllimit të përbashkët të kufijve të hapur, por të kontrolluar dhe të sigurt.

Implementimi i filozofisë së menaxhimit të integruar të kufirit është jetik për ruajtjen e sigurisë së brendshme, për parandalimin e imigracionit të parregullt, parandalimin dhe goditjen e krimit ndërkufitar dhe për sigurimin e qarkullimit legjitim, të lehtësuar të udhëtarëve dhe mallrave, si dhe parandalimin e kërcënimeve ndërkufitare të shëndetit publik. Në këtë mënyrë, koncepti i Menaxhimit të Integruar të Kufirit siguron efikasitet me kosto-efektive në menaxhimin i kufijve dhe kontrollin e qarkullimit të shtetasve dhe mallrave.

Komponentët kryesorë të Menaxhimit të Integruar të Kufirit janë:

* Kontrolli dhe mbikqyrja e kufirit;
* Kërkim-shpëtimi në situata që mund të ndodhin gjatë operacionet të mbikëqyrjessë kufirit;
* Parandalimi dhe goditja e krimit ndërkufitar;
* Analiza e riskut;
* Bashkëpunimi ndërkufitar dhe ndërkombëtar;
* Bashkëpunimi ndëragjensi;
* Masat teknike dhe operacionalepër kontrollin e territorit;
* Aftësia për të reaguar në situata të papritura;
* Kthimi i shtetasve me qëndrim tëparregullt;
* Përdorimi i teknologjisëmoderne për kontrollin dhe mbikqyrjen e kufirit;
* Mekanizmi i kontrollit të cilësisë;
* Mekanizmat e solidaritetit.

Komponentët horizontal të Menaxhimit të Integruar të Kufirit janë:

* Të drejtat themelore të individit;
* Shkollimi dhe trajnimi policor
* Inovacioni
* Kontrolli dhe mbikqyrja e kufirit;
* Kërkim-shpëtimi në situata që mund të ndodhin gjatë

operacioneve të mbikëqyrjes së kufirit;

* Parandalimi dhe goditja e krimit ndërkufitar;
* Analiza e rrezikut;
* Bashkëpunimi ndërkufitar dhe ndërkombëtar;
* Bashkëpunimi ndëragjensi;
* Masat teknike dhe operacionale për kontrollin e territorit;
* Aftesia për të reaguar në situata të papritura;
* Kthimi i shtetasve me qëndrim të parregullt;
* Përdorimi i teknologjisë moderne për kontrollin
* dhe mbikqyrjen e kufirit;
* Mekanizmi i kontrollit të cilësisë;
* Mekanizmat e solidaritetit.
* Të drejtat themelore të individit
* Shkollimi dhe trajnimi policor
* Inovacioni
  1. **VIZIONI, MISIONI, VLERAT**

**Vizioni**

Sigurimi i një qarkullimi të qetë e të sigurtë të shtetasve dhe mallrave nëpërmjet kufirit shtetëror dhe marrja e masave të nevojshme për të parandaluar dhe goditur të gjitha format e krimit ndërkufitar dhe të migrimit të parregullt.

**Misioni**

Menaxhimi i integruar i kufirit, koordinimi dhe veprimi i përbashkët i autoriteteve të përfshira në sistemin MIK për të minimizuar kërcënimet ndaj sigurisë kufitare dhe shëndetit publik të popullatës, kushtet e brendshme të sigurisë dhe pjesë të sistemit të përgjithshëm të sigurisë të Republikës së Shqipërisë.

**Vlerat**

Kjo Strategji përshkohet nga një set vlerash që qëndrojnë në themel të funksionimit të agjencive të përfshira në sigurinë kufitare dhe lehtësimin e tregtisë, si profesionalizmi, respekti për të drejtët themelore, bashkëpunimi, transparenca dhe llogaridhënia.

**M**

**I**

**K**

* 1. **NEVOJA PËR STRATEGJINË E MENAXHIMIT TË INTEGRUAR TË KUFIRIT**

Strategjia Ndërsektoriale e Menaxhimit të Integruar të Kufirit 2021-2027 dhe Plani i Veprimit 2021-2027 në zbatim të saj**,** vjen si një nevojë për rinovimin e Strategjisë së Menaxhimit të Integruar te Kufirit dhe Plani i Veprimit 2014-2020, e cila është gjithashtu pjesë e masave të Planit Kombëtar të Integrimit Europian.

Duke pasur parasysh që, Rregullorja e re e BE-së, e cila hyri në fuqi në 4 dhjetor 2019, modifikoi pjesërisht konceptin e MIK të BE-së, ishte e nevojshme të përafrohej më tej Strategjia. Strategjia e Menaxhimit të Integruar të Kufijve dhe Plani i Veprimit janë në përputhje me konceptin më të fundit të BE-së për MIK dhe me Strategjinë Europiane Teknike dhe Operacioninale të Menaxhimit të Integruar të Kufirit.

Dokumenti strategjik është gjithashtu në përputhje me angazhimet në kuadër të procesit të integrimit dhe hapjes së negociatave për anëtarësim në BE, dhe kryesisht në pjesën që lidhet me:

* Rekomandime nga Raporti i Komisionit Evropian për Republikën e Shqipërisë, për Kapitullin 24, për Kufirin e Jashtëm dhe në zonën Shengenin;
* Rregulloren (BE) 2019/1896 të Parlamentit Evropian dhe Këshillit e 13 Nëntorit 2019 për Agjencinë Europiane të Rojes Kufitare dhe Bregdetare;
* Kodin i Kufijve të Shengenit dhe Katalogu i Azhornuar i Shengenit i BE-së;
* Rekomandimet dhe praktikat më të mira për mbikëqyrjen e kufijve të jashtëm, kthimin dhe ripranimin (Këshilli i Bashkimit Evropian Nr. 7864/09);
* Strategjinë Europiane Teknike dhe Operacioninale të Menaxhimit të Integruar të Kufirit;
* Sistemi Evropian i Mbikëqyrjes së Kufijve (EUROSUR).

Vëmendje e veçantë iu kushtua përafrimit të Strategjisë me Rregulloren (BE) 2019/1896 të Parlamentit Evropian dhe Këshillit të 13 nëntorit 2019 për krijimin e një Kufiri Evropian dhe Rojes Bregdetare dhe Strategjinë Europiane Teknike dhe Operacionale të Menaxhimit të Integruar të Kufirit, në mënyrë që të sigurohet një menaxhim i integruar evropian i kufijve të jashtëm, me qëllim menaxhimin e kufijve të saj, në përputhje me të drejtat themelore dhe përparimin e politikës së kthimit të Unionit.

Republika e Shqipërisë, si një vend kandidat për anëtarësim në BE, harmonizon konceptin e tij të MIK me kërkesat e BE-së në fazën e pranimit, por nuk është e mundur të implementohen plotësisht të gjithë përbërësit strategjikë të MIK Evropian në këtë fazë të integrimit, duke mbetur në gatishmëri për të zbatuar plotësisht këtë koncept me hyrjen e Republikës së Shqipërisë në BE.

Strategjia është përgatitur në përputhje me standardet e BE-së, duke marrë parasysh edhe elementë shtesë kombëtar të rëndësishëm për MIK, në mënyrë që Strategjia të jetë funksionale dhe ndërvepruese me atë Europiane.

Zbatimi i masave të përcaktuara, në periudhën 2021-2027 është i rëndësishëm për forcimin e mëtejshëm të sigurisë kufitare dhe lehtësimit të qarkullimit ndërkufitar të shtetasve dhe mallrave, arritjen e kritereve të Sistemit Evropian të Sigurisë, si dhe për forcimin e aftësisë për të marrë përsipër detyrimet që rrjedhin nga anëtarësimi në BE dhe për të përmbushur kërkesat e Shengenit.

Burimet e nevojshme financiare për zbatimin e masave të Strategjisë së MIK do të planifikohen brenda planeve të veprimit dhe do të vendosen në baza vjetore, brenda buxhetit aktual dhe kapitalit të Republikës së Shqipërisë, për nevojat e ministrive dhe autoriteteve të tjera administrative kompetente për zbatimin e Planit të Veprimit, siç sugjerohet në përfundimet në lidhje me shqyrtimin dhe miratimin e Strategjisë dhe Planit të Veprimit 2021-2027. Dinamika e sigurimit të fondeve gjithashtu do të varet nga gatishmëria e bashkësisë ndërkombëtare për të aprovuar mbështetjen e donatorëve në kuadrin e fondeve ndërkombëtare të ndihmës para-aderimit për zbatimin e masave konkrete, si dhe dinamikën e proceseve integruese të Republikës së Shqipërisë. Shumica e veprimtarive të organeve me kompetencë në zbatimin e Strategjisë dhe Planit të veprimit kornizë në këtë fushë, do të realizohen brenda aktiviteteve të rregullta të këtyre autoriteteve.

**1.4 ANALIZA E SITUATËS**

Zbatimi efektiv i Strategjisë së Menaxhimit të Integruar të Kufijve 2014-2020, ishte i rëndësishëm për përafrimin me sistemin evropian të sigurisë, jetësimin e angazhimeve të Shqipërisë që rrjedhin nga procesi i anëtarësimi në BE, si dhe nevojave për forcimin e sigurisë kombëtare, rajonale dhe më gjerë. Kjo Strategji i vlerësua në përputhje të plotë me standartet Europiane.[[3]](#footnote-3)

Qëllimi i përgjithshëm strategjik i qeverisë shqiptare për Menaxhimin e Integruar të Kufijve, ishte përsosja e Sistemit të Sigurisë Kufitare, duke arritur përafrimin e plotë me atë të vendeve anëtare të BE-së, ndërsa qëllimi specifik i Strategjisë së MIK ishte konsolidimi i arritjeve në fushën e Menaxhimit të Integruar të Kufirit për përmirësimin e sigurisë së kufirit, lehtësimin e lëvizjes së shtetasve dhe shkëmbimeve tregtare, në mënyrë që të garantohen kufij të hapur dhe të sigurtë, në funksion të përmirësimit të cilësisë të jetës së qytetarëve.

Objektivat e Strategjisë dhe Planit të Veprimit (2014-2020) janë arritur dhe përparim i mirë mund të vërehet në lidhje me arritjen e të gjitha objektivave individuale të përcaktuara në Strategji.

Ky proces u pasua nga një seri aktivitetesh të ndërmarra në bashkëpunim me Bashkimin Evropian, me prioritetet e mëposhtme:

* harmonizimin e legjislacionit me acquis;
* përfundimi i marrëveshjeve bilaterale për kufirin shtetëror, vendkalimet kufitare dhe trafikun kufitar;
* nënshkrimi i marrëveshjeve bilaterale të bashkëpunimit policor dhe protokolleve për patrullime të përbashkëta;
* harmonizimin e konceptit organizativ dhe të personelit;
* modernizimi dhe përmirësimi i sistemeve të arsimit dhe aftësimit, si dhe ngritja e nivelit të profesionalizmit të oficerëve të kufirit;
* përmirësimi i sistemit të informacionit dhe infrastrukturës kufitare;
* prokurimi i pajisjeve teknike të nevojshme për kryerjen e kontrolleve kufitare dhe mbikëqyrjen kufitare;
* krijimin dhe rafinimin e analizës së rrezikut dhe shkëmbimin e informacionit në përputhje me një model të përbashkët të analizës së rrezikut;
* forcimi i aftësive për të luftuar korrupsionin dhe forcimi i kornizës ligjore dhe mekanizmave për bashkëpunim dypalësh dhe shumëpalësh.

**1.4.1. Kuadri Ligjor Rregullator**

Në zbatim objektivave strategjikë dhe të masave të parashikuara në Planin e Veprimit të Strategjisë së Menaxhimit të Integruar të Kufirit 2014-2020, janë përmbushur të gjitha nënobjektivat e parashikuara duke realizuar në total gjithë paketën ligjore për kontrollin kufitar duke u përafruar me legjislacionin komunitar të menaxhimit të kufirit. Për pasojë u përgatitën dhe u miratuan aktet ligjore si më poshtë:

* Ligji Nr.71/ 2016, "Për kontrollin kufitar"[[4]](#footnote-4);
* Ligji nr. 102/2014, “Kodi Doganor i republikës së Shqipërisë”;
* Ligj Nr. 22/2020 “Për disa shtesa në Ligjin Nr. 71/2016 “Për kontrollin kufitar”[[5]](#footnote-5);
* Ligji Nr. 74/2016 :për disa ndryshime dhe shtesa në ligjin nr.108/2013 “Për të huajt”[[6]](#footnote-6),
* Ligji nr. 121/2014 për Azilin në Republikën e Shqipërisë; Udhëzimi nr. 293/2015 i Ministrit të Brendshëm për procedurat e trajtimit të të huajve me qëndrim të parregullt në Shqipëri;
* Ligji Nr. 15/2016 “Për parandalimin dhe luftimin e infeksioneve dhe sëmundjeve infektive”;
* Ligji Nr.18/2017, “Për të Drejtat dhe Mbrojtjen e Fëmijës”;
* Udhëzimi i Përbashkët nr. 515, datë 27.09.2016, i Ministrit të Punëve të Brendshme dhe Komisionerit për të Drejtën e Informimit e Mbrojtjen e të Dhënave Personale “Për përpunimin e të dhënave personale nga Roja Kufitare”;
* Vendim Nr. 729, datë 20.10.2016 "Për Përcaktimin e Tabelave dhe Simboleve në Pikat e Kalimit Kufitar dhe Zonat e Verifikimit Kufitar";
* Vendim Nr. 745 datë 26.10.2016 "Për kryerjen e verifikimeve të përbashkëta kufitare";
* Vendim  nr. 806, datë 16.11.2016 "Për përcaktimin e rregullave të verifikimit kufitar që zbatohen për kategori të caktuara të personave dhe mjeteve;
* Vendim i Këshillit të Ministrave Nr. 824, datë 23.11.2016  "Për përcaktimin e formatit dhe të specifikimeve teknike të  vulave të verifikimit kufitar dhe të rregullave të vendosjes së tyre në dokumentet e udhëtimit gjatë hyrje daljeve në kufirin shtetëror”;
* Udhëzim i Ministrit të Brendshëm nr. 469, datë 22.08.2016 "Për listën e pikave të kalimit kufitar dhe zonave transit në Republikën Shqipërisë”;
* Udhëzim i Ministrit të Brendshëm Nr. 579, datë 20.10.2016 “Për informacionin që u jepet personave të cilët janë subjekt i verifikimeve të vijës së dytë në pikat e kalimit kufitar”;
* Vendimi i Keshillit te Ministrave Nr. 441, date 15.06.2016 “Për miratimin e formës dhe të përmbajtjes së lejes së qëndrimit për të huajt”;
* Vendimi i Këshillit të Ministrave Nr. 442, date 15.06.2016, “Për caktimin e elementeve të sigurisë dhe miratimin e formës dhe të modelit të dokumenteve të udhëtimit për të huajt”;
* Vendimi i Këshillit të Ministrave Nr. 651, datë 10.11.2017, “Për dispozitat zbatuese të Ligjit nr. 104, datë 31.07.2014 “Kodi Doganor i RSH”;
* Urdhri nr. 1146/2014 i Ministrit të Brendshëm për disa shtesa dhe ndryshime në Urdhrin nr.851/2009 për miratimin e Procedurave Standarde të Punës për Kufirin dhe Migracionin.

Në përmbushje të objektivave janë rishikuar marrëveshjet me vendet fqinje për PKK duke i kthyer në pika të përbashkëta të kalimit kufitar; është nënshkruar memorandum bashkëpunimi mes PSH dhe TIA, i cili është në përputhje me Programin Kombëtar të Sigurisë në Aviacion; janë miratuar aktet ligjore dhe masat plotësuese për kontrollin e territorit; si dhe është përmirësuar legjislacioni kombëtar, në lidhje me shkëmbimin efikas të informacionit ndërmjet agjensive kufitare dhe ndërmjet agjesive të tjera ligjzbatuese dhe mbrojtjen e të dhënave.

Në përmbushje të masave të parashikuara në MIK janë hartuar akte nënligjore që kanë rregulluar bashkëpunimin ndërmjet agjensive të përfshira në të, për shkëmbimin e informacionit, analiza risku, shërbime, operacione dhe hetime të përbashkëta. Në këtë kuadër është përmirësuar mekanizmi i monitorimit të hapësirës detare dhe është rritur goditja e aktivitetit të kundërligjshëm

Gjithashtu është përmirësuar kuadri legjislativ për funksionimin e QNOD me qëllim përsosjen e monitorimit të hapësirës detare.

Këto akte ligjore dhe nënligjore janë hartuar bazuar në rekomandimet e BE-së dhe në standartet Schengen, të parashikuara në Strategjinë për Menaxhimin e Integruar të Kufirit 2014-2020.

**1.4.2. Procedurat**

Në fushën e Procedurave u zhvilluan dhe u përmirësuan procedurat standarde të punës nga agjencitë e përfshira në MIK. Në përmbushje të objektivave janë miratuar Procedurat Standarde të Punës për të gjithë strukturat e Departamentit për kufirin dhe Migracionin bazuar me ligjin nr. 71/2016 “Për kontrollin kufitar”, në Manualin Schengen për PKM, procedura që janë përmirësuar dhe përditësuar me ndryshimet e Kodit Schengen.

Gjithashtu, u përmirësuan procedurat doganore për të lehtësuar shkëmbimet tregtare dhe marrjen nga ky shërbim te përgjegjësive ne fushën e sigurisë Kufitare. Për QNOD janë miratuar “Politikat dhe Procedurat e Funksionimit të Qëndrës Ndërinstitucionale Operacionale Detare.

Këto procedura janë në zhvillim sipas konceptit dhe detyrimeve që rrjedhin nga iniciativa e Schengenit Ballkanik dhe të Rregullores së Agjencisë për Kufirin Evropian dhe Rojen Bregdetare.

Bashkëpunimi në përgjithësi dhe bashkëpunimi ndërkombëtar në veçanti është realizuar me partnerët ndërkombëtarë, i përputhur plotësisht me standartet e vendeve të BE-së. Aktiviteti i kundërligjshëm identifikohet dhe shkëmbehet me vendet e tjera, duke siguruar veprime të përbashkëta për goditjen e tij. Gjithashtu janë hartuar procedura të përbashkëta për shkëmbimin e informacionit, operacionet dhe hetimet e përbashkëta, janë miratuar procedurat standarde për largimin/dëbimin e shtetasve të huaj me qëndrim të parregullt në Shqipëri, si dhe është krijuar një mekanizëm për kontrollet e kontejnerëve në porte.

Në qëllimet strategjike për bashkëpunimin ndërmjet agjencive të Policisë Kufitare dhe Migracionit, Shërbimin Doganor Shqiptar, Autoritetin Kombëtar i Ushqimit, Shërbimin Sanitar Antiepidemik dhe agjencive e përfshira në MIK, është parashikuar ngritja e një Qendre Kombëtare Koordinimi për Menaxhimin e Integruar të Kufirit. Për shkak të mungesës së fondeve kjo qendër nuk është bërë e mundur të ngrihet. Si pasojë nuk është realizuar as nënobjektivi për hartimin e procedurave të punës për mekanizmin e Koordinatorit Kombëtar të MIK dhe as për Qendrën. Nisur nga domosdoshmëria e menaxhimit të integruar të sistemeve teknologjike, të pajisjeve tjera speciale, si dhe të gjitha shërbimeve të agjensive të përfshira, ky mbetet një ndër objektivat kryesor në strategjinë e re.

Gjithashtu, nuk janë hartuar procedurat e përbashkëta për Qendrën Rajonale të Monitorimit të Hapësirës Detare në bashkëpunim me palët pjesëmarrëse dhe me asistencën ndërkombëtare, sepse nuk është krijuar Qendra për mungesë fondesh.

Sa më sipër, miratimi i legjislacionit të ri për kufirin dhe migracionin u ndoq nga miratimi i procedurave të reja standarte të punës në këto fusha, të cilat u përshtaten plotësisht me legjislacionin e ri, si më poshtë:

* Urdhër nr. 163, dt. 08.02.2018, “Procedura e Punës për organizimin, planizimin dhe kryerjen e shërbimit në SPK&M, sipas situatës dhe analizës së riskut”;
* Urdhër nr.164, dt.08.02.2018 “Procedurat e Punës për mbikëqyrjen e kufirit”;
* Urdhër nr.165, dt. 08.02.2018 “Procedurat e Punës për verifikimin kufitar në P.K.K e PPKK”;
* Urdhër nr.166, dt.08.02.2018 “Procedurat e Punës për verifikimin e trafikut tokësor, trafikut ajror, detar e liqenor në Kufi”;
* Urdhër nr.167, dt. 08.02.2018 “Procedura e Punës për lehtësimin e verifikimeve kufitare”;
* Urdhër nr.168 dt. 08.02.2018 -“Procedura Standarde për refuzimin e hyrjes në kufi të RSH-së të shtetasit të huaj”.
* Urdhër nr. 169 dt. 08.02.2018 “Procedura Standarde të Punës për refuzimin e daljes së shtetasve shqiptarë dhe të huaj në kufi”;
* Urdhër nr. 175 dt. 08.02.2018 - “Procedura e Regjistrimit në Sitemin TIMS të verifikimit që kryhet për kontrollin e hyrje-daljeve”.
* Urdhër nr. 170 dt. 08.02.2018 - “Procedura standarde për trajtimin e shtetasve të huaj me leje qëndrimi”.
* Urdhër nr. 171 dt. 08.02.2018 - “Procedura Standarde e punës për lëshimin e vizave në kufi dhe anulimin e tyre”.
* Urdhër nr. 172 dt. 08.02.2018 - “Procedurat standarde për përzgjedhjen e shtetasve të huaj të parregullt dhe masat që merren”.
* Urdhër nr. 173 dt. 08.02.2018 - “Procedura standarde për zgjatjen e qendrimit mbi afatin e përcaktuar ligjor të shtetasit të huaj”.
* Urdhër nr. 174 dt. 08.02.2018 - “Procedura standarde për vlerësimin e aplikimeve për vizë në Shqipëri të shtetasve të huaj”.
* Urdhër nr. 176 dt. 08.02.2018 - “Procedurat standarde për largimin/dëbimin e shtetasit të huaj me qëndrim të parregullt në RSH”.
* Urdhër nr. 1294/1, datë 17.05.2016, “Procedura e punës për zbulimin e lëndëve radioaktive;
* Urdhër nr. 18378, datë 08/08/2017, “Procedurat standarte të punës që drejtojnë përzgjedhjen dhe skanimin e bazuar në risk të ngarkesave dhe mjeteve të transportit që kalojnë kufijtë e Republikës së Shqipërisë me anë të skanerave fiks dhe të lëvizshëm”.
* Ligji Nr. 9863, datë 28.01.2008, “Për Ushqimin” i ndyshuar;
* Ligji Nr. 16/2020, “Për disa ndyshime dhe shtesa në Ligjin nr. 9863, datë 28.01.2008 “Per Ushqimin” i ndyshuar”;
* Ligji Nr. 10465, datë 29.09.2011 “Për Shërbimin Veterinar në Republikën e Shqipërisë”, i ndryshuar;
* Ligj Nr. 18/2018 Për Ratifikimin e Protokollit Shtesë 5 të Marrëveshjes për Amendimin dhe Aderimin në Marrëveshjen e Tregtisë së Lirë të Evropës Qëndrore.
* Manuali për Inspektimin Fitosanitar në Pikat e Kalimit Kufitar nr. 4635, datë16.10.2006.
* VKM nr. 403, datë 13.05.2015, “Për disa ndryshime dhe shtesa në vendimin nr. 654, datë 30.09.2009 të KM “Për organizimin, strukturën, funksionimin e QNOD dhe bashkëveprimin me institucionet shtetërore që kanë interesa në det, të ndryshuar”;
* VKM nr. 585, datë 1.7.2015 “Për disa shtesa dhe ndryshime në vendimin nr. 439, datë 13.05.2011 të KM “Për miratimin e dokumentit “Politikat dhe procedurat e funksionimit të QNOD””.

**1.4.3. Menaxhimi dhe Organizimi (Kuadri Institucional)**

Në drejtim të Menaxhimit dhe Organizimit (Kuadri Institucional), u konsoliduan struktura e Policisë Kufitare dhe Migracionit, sipas rekomandimeve dhe e bazuar në objektivat e Strategjisë, si dhe struktura e Analizës së Riskut dhe Sektori i Hetimit, e cila është ndryshuar dhe përmirësuar. Shërbimi i Analizës së Riskut dhe të Hetimit është shtrirë në të gjitha Drejtoritë Vendore. Organizmi i ri strukturor u propozua dhe miratua në përputhje me praktikat më të të mira të vendeve anëtare të Bashkimit Europian.

Me Urdhër Nr. 177, dt. 18. 03. 2018 të Ministrit të Brendshëm, është miratuar struktura e Drejtorisë së Përgjithshme e Policisë së Shtetit, përfshirë këtu edhe strukturën e Departamentit për Kufirin dhe Migracionin, ndërsa, me Urdhër Nr. 328/1, datë 2.5.2018, të Drejtorit të Përgjitshëm të Policisë së shtetit është miratuar struktura dhe përbërja organike e Drejtorive Vendore për Kufirin dhe Migracionin. Në kuadër të miratimit të strukturës dhe re dhe përbërjes organike, janë ngritur strukturat e zbatimit të masave plotësuese për kontrollin e territorit në nivel qëndror dhe vendor.

Megjithatë, suprimimi i strukturave të menaxhimit të burimeve njerëzore dhe logjistike, në vitin 2016, si dhe suprimimi i strukturave të hetimit në Policinë Kufitare dhe Migracionit, cënoi autonominë e këtyre strukturave, filozofi mbi të cilën u bë organizimi i tyre dhe ishte nëkundërshtim me rekomandimet e partnerëve ndërkombëtar. Suprimimi i strukturave të menaxhimit të burimeve njerëzore dhe logjistike passolli çorjentim dhe paqartësi në menaxhimin e këtyrë burimeve. Vështirësi të madha u hasën sidomos në përgatitjen dhe menaxhimin e dukumentacionit për burimet njerëzore si dhe të donacioneve të shumta në mbështetje të shërbimeve të Policisë Kufitare dhe Migracionit. Suprimimi i strukturave të hetimin shkaktoi humbjen e aftësive operacionale në fushën e krimit ndërkufitar, për veprat penale që mbuloheshin nga këto struktura dhe ishte në kundështim me rekomandimet e Progres Raportit te Komisionit Europian te vitit 2016, ku nënvizohet se, “….*Kompetencat hetimore të policisë kufitare duhet të forcohen, në mënyrë të veçantë për zbulimin e personave të kontrabanduar dhe rastet e trafikimit*.”

Gjithsesi, struktura aktuale ka siguruar funksionimin operacional të strukturave qëndrore dhe vendore për kufirin dhe migracionin. Struktura e PKM ka lehtësuar bashkëpunimin dhe shkëmbimin e informacionit brenda, ndërmjet agjencive dhe në nivel ndërkombëtar.

Në funksion të çështjes së kontrollit civil mbi operacionet detare dhe harmonizimin e marrëdhënieve midis institucioneve që kanë përgjegjësi dhe interesa në det, u konsolidua Qëndra Ndërinstitucionale Operacionale Detare.

Në përmbushje të masave të MIK, janë realizuar dhe implementuar ndryshimet në strukturë. Megjithatë problem mbetet mosha mesatare e lartë e stafit të policisë kufitare dhe migracionit *(aktualisht rreth 50 vjeç).* Për këto arsye rritja e numrit të rojeve kufitare dhe konsolidimi i mëtejshëm i strukturës mbetet objektiv për t’u përfshirë në strategjinë e re, në zbatim kjo edhe të rekomandimit të progres raportit të Komisionit Evropian dhe ekspertëve të misioneve të BE.

Gjithashtu në përmbushje të masave të MIK, janë krijuar dhe funksionojnë GLO (grupet e lëvizshme operacionale) në çdo Drejtori Vendore, të cilat kryejnë krahas patrullave të zakonshme kontrollin dhe monitorimin e teritorit në bazë dhe të informacioneve shtesë të marra në rrugë ligjore për veprimtari të k/ligjshme.

Planëzimi Elektronik i Punës së Policisë Kufitare nuk është realizuar për shkak të mungesës së fondeve për vënien në funksionim të programtit të përgatitur për këtë qëllim nga PAMECA.

*Sistemi Blu Box* për mjetet e peshkimit, aktualisht nuk funksionon, për mungesë të fondeve dhe menaxhimit të tyre. Ndërkohë, *Sistemi i Transmetimit Tetra*, është funksional në të gjithë hapsirën detare, dhe po punohet për krijimin e bazës së të dhënave për mjetet lundruese, midis agjensive ligjzbatuese.

Gjithashtu, me qëllim të përmbushjes së veprimtarisë administrative, realizimit të misionit institucional dhe në funksion të rritjes së eficencës në punë, për t’u përgjigjur sfidave të reja, me VKM nr. 9, datë 11.01.2017, është miratuar struktura e re organizative e Administratës Doganore Shqiptare. Drejtoria e Përgjithshme e Doganave përbëhet nga 1.052 punonjës, të shpërndarë në nivel qëndror dhe vendor.

**1.4.4. Burimet Njerëzore dhe Trajnimi**

Lidhur me këtë fushë në Strategjinë aktuale u parashikuan veprime që kanë të bëjnë me rekrutimin dhe përzgjedhjen e personelit të agjencive që operojnë në kufi, bazuar në standartet e BE. Në përmbushje të objektivave të kësaj fushe nga agjencitë e kufirit bëhet menaxhimi i burimeve njerëzore dhe ndiqet ecuria në karrierë. Për vendet e punës bëhet përzgjedhja e personelit bazuar në kritere të mirëpërcaktuara dhe të miratuara.

Duke parë nevojën imediate për forcimin e kapaciteteve njerëzore të Policisë Kufitare dhe Migracionit, nevojë që u evidentua më së shumtin gjatë periudhës së krizës migratore që preku edhe vendin tonë, Departamenti për Kufirin dhe Migracionin bëri një sttudim të hollësishën të mevojave për burimet shtesë, ku u nëvijëzua nevoja për shtimin e 500 funksioneve shtesë. Nga ana tjetër, nevoja për burime njerëzore shtesë ishte rekomanduar në vazhdimësi nga Komisioni Europian, në Progres Raportet e tij, ndër vite. Në progres raportin e Komisionit Europian të vitit 2016 thuhet: “…*Stafi i përgjithshëm i Drejtorisë së Përgjithshme për Kufirin dhe Migracionin është i limituar (1 653 punonjës), në veçanti kundër sfondit të krizës së migrimit që prek të gjithë rajonin.*”[[7]](#footnote-7)

Në muajin Gusht të vitit 2020, në zbatim të Urdhërit të Ministrit të Brendshëm nr. 207, datë 30.07.2020, me Urdhërin e Drejtorit të Përgjithshëm të Policisë së Shtetit nr. 665, datë 01.08.2020, u miratuan shtesa prej 200 funksionesh të rolit bazë për Policinë Kufitare dhe Migracionit, ose 12% e numrit ekzistues të punonjësve të shërbimeve të policisë kufitare dhe Migracionit.

Forcimi i kapaciteteve profesionale të Policisë Kufitare dhe Migracionit. Gjatë viteve në fjalë personeli i Policisë Kufitare i është nënshtruar trajnimeve të ndryshme, në përgjigje të nevojave të saj, të reflektuara në planet vjetore të trajnimeve, por edhe trajnimeve të zhvilluara nga ekspertë organizatave partnere.

Bazuar në Strategjinë e MIK, janë krijuar mekanizma trajnimi të cilat ndjekin ecurinë e trajnimeve të personelit të agjencive të kufirit. Për PKM ky aktivitet zhvillohet në bazë të Strategjisë së Trajnimeve, me qëllim përgatitjen për të qenë pjesë e operacioneve për kufijtë e jashtëm, pas pranimit në BE. Në këtë kuadër janë realizuar trajnime me strukturat e tjera të policisë, trajnime mes agjencive ndërkufitare.

Trajnimi i personelit të PKM bëhet në bazë të 30 kurrikulave të FRONTEX, të miratuara dhe të përditësuara me zhvillimet e reja të dokumenteve të BE për kufijtë e jashtëm. Në zbatim të programit vjetor zhvillohen trajnime 4-mujore për nivelin bazë dhe trajnime të avancuara 1-mujore.

Në muajin Janar të vitit 2018 është miratuar kurrikula e trajnimit bazë e Policisë Kufitare dhe Migracionit, me shtrirje kohore prej tre muaj, e cila është në përputhje të plotë me kurrikulën e përbashkët të FRONTEX (Common Core Curricula) dhe që është përgatitur në bashkëpunim me ekspertin afatgjatë të projektit PAMECA V si anëtar i grupit të punës dhe njëkohësisht trajner në këtë trajnim. Rekrutët e rinj të Policisë Kufitare dhe Migracionit i nënshtrohen trajnimit bazë të Policisë Kufitare sipas kësaj kurrikule.

Gjithashtu, janë zhvilluar programe trajnimi për agjencitë që operonë në kufi, të ofruara nga donatorë ndërkombëtarë si: FRONTEX; DCAF; EXBS; OSCE; IOM, Policia Federale Gjermane; Policia Franceze; Policia Hollandeze, etj.

Puna e PKM, përveç masave parandaluese nëpërmjet kontrolleve, analizave të fenomeneve dhe ndëshkimeve administrative dhe penale, monitorohet edhe nëpërmjet mbikëqyrjes, vëzhgimit e kontrollit me pajisje elektronike dhe sistemit TIMS. Megjithatë, për shkak të zhvillimeve teknologjike dhe proceduriale, mbetet objektiv për t’u përfshirë në startegjinë e re.

Gjatë periudhës 2014-2020, janë zhvilluar trajnime të ndryshme që kanë adresuar nevojat dhe prioritetet në drejtim të forcimit të kapaciteteve profesionale të shërbimeve për kufirin dhe migracionin. Konkretisht gjatë kësaj periudhe janë zhvilluar 474 trajnime dhe seminare, me pjesëmarrjen e 4690 punonjësve të Policisë Kufitare dhe Migracionin.

Në zbatim të VKM nr. 921, datë 29.12.2014 “Për personelin e administratës doganore” i ndryshuar, janë analizuar të gjithë kriteret kualifikuese të rekrutimit në administratën doganore dhe janë miratuar nga Ministria e Financave dhe Ekonomisë. Mbi këto kritere dhe përshkrime të punës mundësohet rekrutimi i kapaciteteve me performancë të lartë dhe kompetente.

Për rritjen e aftësimit profesional dhe në përputhje me nevojat e punonjësve të Administratës Doganore janë zhvilluar trajnime nga drejtori të ndryshme në Drejtorinë e Përgjithshme të Doganave si: Drejtoria e Tarifës dhe Origjinës, Laboratorit Doganor, Procedurave, Juridike, Mbrojtjes së Pronësisë Intelektuale, Auditit të Brendshëm, Vlerës Doganore dhe Departamenti i Akcizës, si dhe në bashkëpunim me institucione të tjera brenda vendit, ku mund të përmendet, ILDKPKI, QTATD (Qendra e Trajnimeve të Administratës Tatimore dhe Doganore); ASPA (Shkolla Shqiptare e Administratës Publike); DAP (Departamenti i Administratës Publike), Instituti i Fizikës Bërthamore; Ministria e Financave dhe Ekonomisë, Ministria e Mbrojtjes, Kryeministria, etj.

Gjithashtu edhe shumë institucione të tjera jashtë vendit kanë dhënë një kontribut të vecantë në trajnimin e punonjësve të Administratës Doganore Shqiptare. Vlen të përmendim: EXBS (Programi i Kontrollit të Eksporteve dhe Sigurisë Kufitare - Ambasada Amerikane); CROWN AGENTS, BE (Bashkimi Europian); CEFTA(Central European Free Trade Agreement); IPA 2013 Drejtoria e Përgjithshme e Doganave dhe Taksave Indirekte Franceze; OBD (Organizata Botërore e Doganave); TAIEX (Asistenca Teknike dhe Shkëmbimi i Informacionit në Komisionin Europian); GIZ (Fondi i Hapur Rajonal për Promovimin e Tregtisë së Jashtme), UK Border force, Doganat franceze etj. Gjatë periudhës 2014-2020 janë zhvilluar 461 trajnime dhe seminare, me pjesëmarrjen e 7267 punonjësve të Administratës Doganore.

Përsa i përket QNOD janë miratuar VKM në lidhje me strukturën e saj. Ndryshimet strukturore në zbatim të këtyre VKM-ve janë implementuar në vitin 2016 dhe 2018.

**1.4.5. Komunikimi, Shkëmbimi dhe Teknologjia e Informacionit**

Komunikimi dhe shkëmbimi i informacionit u zhvillua në mënyrë të shpejtë në këtë periudhë. Vlen të përmendet informatizimi i të gjitha shërbimeve të kufirit dhe pajisja e tyre me mjete komunikimi. U miratuan akte administrative të brendshme dhe të përbashkëta. Gjithashtu janë përgatitur manuale përdorimi dhe procedura që lehtësojnë shkëmbimin e informacionit. Të gjitha PKK e Republikës se Shqipërisë janë të lidhura on-line me sistemin TIMS, një sistem ku policia kufitare evidenton hyrje/daljet në kufirin shtetëror dhe të gjithë problematiken që lind në kufi.

Sistemi TIMS ka vijuar të funksionojë në, pothuajse, të gjitha pikat e kalimit kufitar. Njoftimet e vendosur nga strukturat e ndryshme të Policisë së Shtetit dhe për llogari të agjencive të tjera të zbatimit të ligjit, ka forcuar ndjeshëm punën e Policisë Kufitare në kontrollin e qarkullimit të shtetasve, mjeteve dhe madhrave. Ndërfaqja me sistemin ASF2 të INTERPOL ka vijuar të jetë një mjet i pazëvëndësueshëm në identifikimin e personave, dokumenteve të udhëtimin dhe mjeteve në kërkim, apo të shtetsve me rekorde kriminale. Aksesimi i TIMS nga shërbimet e Drejtorisë së Përgjithshme të Doganave siguron shkëmbimin e informacionit në kohë reale.

Aktualisht është në proces ratifikimi, Memorandumi i Bashkëpunimit me Qeverinë e Shteteve të Bashkuara të Amerikë, për instalimin e sistemit PISCES, fillimisht në 8 Pikat më të mëdha të kalimit kufitar. Ky sistem, ofron grumbullimin dhe përpunimin e një game më të madhe të informacionit në Pikat e Kalimit Kufitar, si dhe verifikimin në kohë reale të identitetit të shtetasve nëpërmjet gjurmëve papilare.

Megjithatë, gjatë periudhës së kaluar janë hasur vështirësi sa i përket instalimit dhe përdorimit të TIMS në disa stacione të Policisë Kufitare dhe Migracionit si më poshtë:

* Në DVKM Shkodër, në Stacionin e Policisë Kufitare Bajzë nuk ka as linjë interneti dhe as sistem TIMS;
* Në Stacionin e Policisë Kufitare Bashkim, interneti sigurohet me sinjal satelitor, por nuk funksionon;
* Në DVKM Durrës, në Stacionet e Policisë Kufitare Spille dhe Divjakë nuk është instaluar asnjëherë TIMS;
* Në DVKM Korçë, TIMS-i nuk është instaluar asnjëherë në Stacionet e Policisë Kufitare Pustec, Shtikë dhe Leskovik;
* Në DVKM Vlorë, TIMS nuk është i instaluar në Stacionet e Policisë Kufitare Livadhja, Borsh, Triport, Hoxhare dhe Dhërmi;
* Në DVKM Kukës, në Stacionet e Policisë Kufitare Shishtavec dhe PKK Orgjost, interneti është me sinjal satelitor, por TIMS nuk funksionon. Në këtë rast interneti shërben vetëm për komunikim me e-mail;
* Në Pikën e Kalimit Kufitar Borje, nuk është instaluar TIMS dhe as nuk ka internet.
* Në Stacionin e Policisë Kufitare Viçisht nuk ka shërbim internet dhe as TIMS;
* Në Pikën e Përbashkët të Kalimit të Kufirit Trebisht/ Xhepisht, interneti ofrohet me sinjal satelitor, por nuk funksionon.

Me financim të Bashkimit Europian është mundësuar instalimi i sitemit të komunikimit TETRA për hapësirën detare, por aktualisht nuk funksionon. Për më tepër, Policisë Kufitare dhe Migracionit, në shumicën e juridiksionit të saj, i mungon një sistem i komunikimit me radio, mjaftueshëm efektiv dhe i sigurt. Oficerët e Patrullës Kufitare janë tepër të varur nga komunikimi me celularë për të siguruar komunikimin “një me një”. Mungesa e sigurisë së komunikimit dhe informacionit, boshllëqet në mbulim dhe qëndrueshmëria, kanë krijuar një numër rreziqesh dhe dobësish operacionale aktuale dhe potenciale. Një audit i IT-së në maj 2015, ka theksuar se ekziston nevoja kritike për të ripërcaktuar dhe ridizenjuar platformat e vjetruara të teknologjisë së komunikimit operacional të shërbimeve në terren.

Në zbatim të detyrimeve që rrjedhin nga MIK, është realizuar:

* Aksesi i PKM në Sistemin e Regjistrit të mjeteve të transportit dhe në E-gjoba;
* Janë hartuar dhe miratuar procedura standarte me synim përmirësimin dhe evidentimin e migrantëve dhe azilkërkuesve, me qëllim integrimin e informacionit respektiv dhe lehtësimin e shkëmbimit të informacionit ndëragjenci dhe ndërkombëtar;
* Është në proces përpilimi i regjistrit të përbashkët me Kapitenerinë e Porteve, për regjistrin detar të mjeteve lundruese.

Monitorimi i hapësirës detare realizohet nëpërmjet sistemit SIVHD (Sistemi i Integruar i Vëzhgimit të Hapësirës Detare). Forca Detare është struktura përgjegjëse për SIVHD. Nuk është realizuar rikonstruktimi i godinës së QNOD-së për shkak të planifikimit të fondeve nga buxheti i shtetit si dhe nuk ka patur ndonjë financim nga donatorë për këtë projekt. Rikonstruksioni i godinës së QNOD-së është planifikuar për tu kryer në periudhën kohore 2021-2022, me synim krijimin e një ambienti bashkëkohor me të gjitha parametrat e një qendre kombëtare.

Në QNOD grumbullohen dhe dokumentohen të dhënat nga të gjitha institucionet pjesëmarrëse me interesa në hapësirën detare dhe përgatiten e zhvillohen analiza risku ndërinstitucionale dy herë në vit (6-mujore dhe vjetore), sipas modelit europian “Common Integrated Risk Analyses Model” CIRAM 2.0.

Për mungesë fondesh nuk janë vendosur radarë në Kepin e Rodonit dhe Gjuzës në përmbushje të nënobjektivit për përmirësimin e shkëmbimit të informacionit. Gjithashtu, nuk është realizuar masa për realizimin e shkëmbimit të informacionit me vendet e BE në kohë reale, duke gjetur mirëkuptimin e palëve për aksesim të sistemeve, për shkak të statusit të vendit tonë vend i Tretë, jo pjesë e BE-së dhe nuk ka akses në databazen e BE.

Mbetet detyrim dhe objektiv përmirësimi dhe kompletimi me sisteme të reja të kontrollit, dhe shkëmbimit të informacionit, si përmirësimi i sistemit aktual TIMS, implementimi i sistemit PISCES, implementimi i sistemit PNR/API, sistemi i radiokomunikimit, etj., për shkak se pajisjet aktuale nuk mundësojnë si në sasi dhe në cilësi përmbushjen e detyrave.

Shërbimi doganor ka realizuar në bashkëpunim me OBD, implimentimin e CEN (National Customs Enforcement Network), për të ndihmuar doganat në mbledhjen, ruajtjen, analizimin e informacionit/të dhënave të zbatimit të ligjit në mënyrë efektive në nivel kombëtar dhe ndërkombëtar, në mënyrë që të fuqizohen aftësitë e inteligjencës, dhe të përmirësohet profilizimi në një nivel strategjik, taktik dhe operacional, me mundësinë për të shkëmbyer këtë informacion në nivel rajonal dhe ndërkombëtar. Gjithashtu, Shërbimi Doganor shkëmben informacion dhe dokumenatcion  për procedura doganore dhe transaksione të dyshimta me strukturat homologe bazuar në marrëveshjet bilaterale dhe shumëpalëshe si dhe Protokollet e Mirëkuptimit: të tilla si vendet anëtare të Bashkimit Evropian  në kuadër të protokollit 6 të “Marrëveshjes së Stabilizim Asocimit midis Komuniteteve Evropiane dhe shteteve të tyre anëtare nga njëra anë dhe Republikës së Shqipërisë nga ana tjetër”, Konventa e Nairobit, Konventa e Johanesburgut; Konventa e Qendrës së Zbatimit të Ligjit të Evropës Juglindore (Konventa SELEC), në kuader të marrëveshjeve dypalëshe për bashkëpunim dhe ndihmë të ndersjellte në fushën e doganave me autoritetet  Homologe të Turqise, Italisë, Greqisë, Maqedonisë, Sllovenisë, Bullgarisë, Moldavisë, Rumanisë, Polonisë, Sllovakisë, Qipros, Austrisë, Spanjës, Malit të Zi, Kroacisë, Kosovës, Bosnje Hercegovinës, Hungarisë, Serbisë, Britanisë së madhe, Irlandës së Veriut dhe Kinës.

ADSH ka përfunduar me sukses Projektin e Binjakëzimit nga IPA 2012 me Agjensinë e Doganave dhe Monopoleve të Italisë për asistencë në ngritjen e kapaciteteve dhe menaxhimin e zbatimit te rstemit të ri të Kompiuterizuar të Transportit (NCTS).

Kodi Doganor dhe Dispozitat Zbatuese lidhur me NCTS janë përafruar me ato të BE-së dhe janë të miratuara. Mbetet zhvillimi i modulit NCTS, testimi dhe vlerësimi nga ekspertet e BE-së dhe më pas ndjekja e procedurave ligjore për aderimin në Konventën e Transitit të Përbashkët.

**1.4.6. Infrastruktura dhe Pajisjet**

Agjencitë e kufirit kanë infrastrukturën e duhur për realizimin e misionit të tyre. Në zbatim të marrëveshjeve ndërmjet Shqipërisë dhe vendeve fqinje, janë hapur PKK të reja, të pëcaktuara si PPKK (Pika të Përbashkëta të Kalimit Kufitar) me Kosovën, Malin e Zi, Maqedoninë e Veriut, si dhe janë rikonstruktuar dhe ndërtuar ambiente bashkëkohore pune (2 PKK, një PPKK me Kosovën dhe një Malin e Zi). Megjithëse janë hartuar projektet për përmirësimin e infrastrukturës, në PKK Hani i Hotit, në PKK Morinë, në PKK Kapshticë dhe PKK Kakavijë, është realizuar financimi vetëm për PKK Hani i Hotit dhe Muriqan.

Gjithashtu shërbimet kufitare kanë përmirësuar në vijimësi inventarin e pajisjeve të kontrollit dhe survejimit të kufirit, disa prej të cilave janë futur për herë të parë në këtë shërbim. Këtu mund të përmenden si vijon; pajisje për kontrollin e dokumentave; të mjeteve të transportit gjatë kontrolleve në vijën e parë dhe të dytë; pajisje të vëzhgimit ditën dhe natën; sistemin SMARTDEC i cili është vendosur në drejtimet me risk të kufirit shtetëror dhe sistemi i monitorimit me kamera në PKK.

Përsa i përket monitorimit të hapësirës detare është realizuar përmirësimi i infrastrukturës së QNOD duke marrë akses në sistemet LOCKED MARTIN, TETRA dhe BLU BOX. Bashkëpunimi ndërinstitucional në luftën kundër korrupsionit është rritur. Mekanizmi i ngritur për të monitoruar aktivitetin e agjencive kufitare: strukturat antikorrupsion në agjencitë e kufirit, vendosja e kamerave në PKK, zbatimin e sistemeve të teknologjisë së informacionit në kryerjen e procedurave kufitare dhe një sërë masash të tjera ka bërë që të arrihet progres në këtë fushë.

Megjithatë, Sistemi i Monitorimit të anijeve të peshkimit është jashtë funksionit që nga 30 marsi i vitit 2017. SIVHD pritet që të përmirësohet sipas kontratës që Ministria e Mbrojtjes ka nënshkruar me kompaninë amerikane “Lockheed Martin”. Projekti i bazës së të dhënave të trafikut detar, është në fazën e implementimi nga AKSHI në bashkëpunim me QNOD. Financimi i këtij projekti është deklaruar se do të financohet nga “Border Force”, Mbretëria e Bashkuar. Në kuadër të bashkëpunimit me partnerët, nga data 17 janar 2020, oficerët e shërbimit 24-orësh pranë sallës operacionale të QNOD-së, kanë akses edhe në aplikacionin “Lloyd’s informa” për marrjen e të dhënave të trafikut detar, të sigururar dhe financuar nga “Border Force”, Mbretëria e Bashkuar.

Në realizim të objektivit për përmirësimin e infrastrukturës pë akomodimin e migrantëve dhe azilkërkuesve, në bashkëpunimme agjencitë e përfshira në këtë proces janë hapur Qëndra të Përkohshme Pritjeje në Gjirokastër, Kakavijë, Ersekë.

Tashmë, në sajë të mbështetjes së ofruar nga organizata dhe institucione partnere, Policia Kufitare dhe Migracionit situata e furnizimit me pajisje ka ndryshuar dukshëm, duke forcuar kapacitetet e kontrollit dhe mbikqyrjes së kufirit. Mbështetja nga EXBS, Policisë Federale Gjermane, IOM, UNHCR, dhe Bashkimi Europian ka mundësuar një flotë të mjeteve të patrullimit dhe transportit thuajse të re ku përfshihen rreth 70 automjete të kapaciteve të ndryshme. Për kontrollin dhe mbikqyrjen e kufirit janë siguruar fibroscopë, videoscopë, kamera termike, dylbi dite dhe dylbi nate me rreze te gjatë, lupa zmadhuese me burime të ndryshme drite, një laborator për ekzanimin e dokumenteve të udhëtimit, dy sisteme të mbikqyrjes së kufirit (TVV Vans), një sistem të lëvizshëm të zbulimit të radioaktivitetit (dhuruar nga Departamenti i Energjisë i Shteteve të bashkuara të Amerikës), skaner porativ, pajisje për kontrollin e kamionëve dhe autobuzëve, pajisje për kontrollin e dendësisë (baster), 16 mikrobuzë, elektrikë dore, ndërsa, me financim nga Buxheti i Shtetit, janë siguruar lexues optik të dokumenteve të urdhëtimit për çdo post pune në Pikat e Kalimit Kufitar.

Në kuadër të bashkëpunimit që ka Shërbimi Doganor me Departamentin e Energjisë së Shteteve të Bashkuara dhe IAEA-në për të përmirësuar infrastrukturën për zbulimin bërthamor, për zbulimin dhe parandalimin e trafikut të materialeve të vecanta bërthamore dhe materialeve të tjera radioaktive janë siguruar 13 Polimastera dhe një sistem i lëvizshëm për zbulimin e radioaktivitetit MDS ((Mobile Detection Van). Në PKK Hani Hotit është në fazën e zbatimit projekti me IAEA, për instalimin e portaleve të monitorimit te radioaktivitetit (RPM). Nga programi i EXBS për personelin doganor janë siguruar 5 CT 40, pajisje të kontrollit në vijë të dytë, një “Hazmat 360” dhe 6 Identifinder.

Ndërkohë, Vendimi Këshillit të Ministrave nr. 745, datë 26.10.2016 “Për kryerjen e verifikimeve të përbashkëta kufitare”, jo vetëm ka forcuar kuadrin e bashkëpunimit institucionale të agjencive që operojnë në kufi, por ka parashikuar përdorimin e përbashkët të pajisjeve të kontrollit kufitar.

Në vitin 2018, Komisioni Europian miratoi financimin e projektit “Për forcimin e kapaciteteve të policisë Kufitare në luftën kundër trafiqeve të paligjshme”, në shumën 6.000.000 Euro, ku parashikohet blerja e mjeteve të lundrimit të kapaciteteve dhe fuqive motorrijke të ndrysme për mbikqyrjen e kufirit blu, sisteme të mbikqyrjes së kufirit (TVV Vans), pajisje të lëvizëshme për mbikqyrjen e kufirit (kamera termike, dylbi dite dhe nate) si dhe pajisje për verifikimet kufitare në Pikat e kalimit Kufitar.

Në muajin Korrik të vitit 2019 u përurua përfundimi i punimeve në Pikën e Kalimit Kufitare Morinë, i cili u mundësua me financim nga Bashkimi Europian prej 1 (një) million Euro. Tashmë PKK Morinë vlerësohet se është në përputhje me standardet e Shengen-it dhe do të ketë efekt përmirësues në menaxhimin e kufijve të Shqipërisë në përputhje me standartet e BE-së. Këtij financimi i është shtuar edhe financimi i nga Buxheti i Shtetit, nëpërmjet Drejtorisë së Përgjithshme të Doganave me një fond prej 85.8 million lek ose rreth 684 000 Euro, për ndërtimin e terminalit të autobusëve, godinës së inspektimit (kontrolli i vijës së dytë), godinës së inceneratorit (për mallrat e ndaluara nga AKU) dhe punime të jashtme duke kompletuar kështu projektin e plotë të Pikës së Kalimi Kufitar.

Në Muajin gusht të vitit 2019 është inauguruar përfundimi i rikonstruksionit të Pikës së Kalimit Kufitar Hani i Hotit. Rikonstruksioni i kësaj Pike kalimi është mundësuar me fondin prej 2.4 milion Euro të Bashkimit Europian, ndërtimii ndërtesës administrative me financim nga Buxheti i Shtetit, me një fond prej 4.2 milion lek.

Në kuadër të parandalimit të trafikimit nëpërmjet proceseve dhe pajisjeve të përmirësuara,

në Shkurt 2020 u inagurua Njësia për Kontrollin e Kargove dhe kolive Ajrore në Rinas. Ky projekt i ofruar nga UNODC, por edhe me mbështetjen e OBD-së, Qeverisë Gjermane dhe asaj Franceze dha një njësi me staf të trajnuar për një kontroll të sigurtë të kargove dhe postës ajrore në aeroportin e Rinasit, me fibroskop por edhe pajisje detektuese të eksplozivëve.

Punimet vijojnë për ndërtimin e Pikës së Përbashkët të Kalimit Zatriebaçka Cijevna-Grabon, ndërsa Protokolli për implementimin e kontrollit të përbashkët të kufirit dhe pagesën e shpenzimeve në Pikën e Përbashkët të Kalimit Kufitar Zatriebaçka Cijevna-Grabon, është nënshkruar me 5 Prill në Podgoricë dhe 28 Maj 2018 në Tiranë.

Referuar gjendjes aktuale si dhe kërkesave në rritje për t’iu afruar nivelit të standardeve të schengenit/BE për kontrollin dhe mbikëqyrjen e kufirit, duhet të përmirësohet infrastruktura e PKK/Stacioneve të PKM, sistemi i vëzhgimit dhe mbikëqyrjes të kufirit blu dhe të gjelbër me radar, kamera termike, SMARDEC dhe mjete e pajisje të tjera të teknologjisë bashkëkohore.

* 1. **POZICIONI GJEOPOLITIK**

Shqipëria është një vend evropian, mesdhetar dhe ballkanik me lidhje me të gjithë botën përmes porteve në detin Adriatik e Jon dhe aeroportin e Tiranës. Shqipëria, gjithashtu, ka zona të caktuara ujore në detet Adriatik e Jon dhe në Liqenin e Shkodrës, Pogradecit dhe Prespës.

Gjeopolitikisht, Shqipëria është vend kandidat për anëtarësimin në BE, ndodhet midis Republikës së Greqisë, shtetit anëtar të BE-së, vendeve që kanë statusin e vendeve kandidate të BE (Mali i Zi, Maqedonia) dhe Kosovës, vend që nuk kaende statusin e vendit kandidat por që ka nënshkruar Marrëveshjen e Stabilizim-Asociimit me BE-në, gjëe cila i vendos, autoritetet e shtetit shqiptar, para detyrimit për të miratuar standardet dhe praktikat më të mira të Bashkimit Evropian në fushën e sigurisë kufitare, për shkak të marrjes së përgjegjësisë relativisht të shpejtë për kontrollin e kufijve të jashtëm të Bashkimit Evropian.

Migracioni, si një proces i vazhdueshëm i lëvizjes së njerëzve, është në qendër të interesit politik jo vetëm në Evropë, por në mbarë botën, pasi Bashkimi Evropian po përballet me presione të vazhdueshme domethënëse të migracionit.

Shqipëria është një vend i Evropës Juglindore dhe Mesdheut dhe ndodhet në kryqëzimin midis Evropës Lindore dhe Perëndimore dhe pjesëve jugore dhe veriore të kontinentit. Për shkak të vendndodhjes së saj gjeografike, është një lidhje natyrore përmes së cilës kalojnë flukse të caktuara migracioni dhe trafiku. Zhvillimi ekonomik, nevojat e tregut të punës dhe veçanërisht lidhjet e transportit që përshkojnë territorin e Shqipërisëdhe kanë kontribuar në flukset e shumta të migracionit.

Duke marrë parasysh pozicionin gjeopolitik, specifikat e kufijve jeshil dhe blu dhe analizën e rreziqeve, kërcënimet kryesore të sigurisë mund të identifikohen:

* 1. **KARAKTERISTIKAT E KUFIRIT**

Kufiri shtetëror i Republikës së Shqipërisë shtrihet mbi tokë, det, liqene dhe lumenj dhe gjatësia e tij është rreth 1094 km (nëse i shtohet dhe vija bregdetare, gjatësia është 1250 km), si më poshtë:

* Kufi tokësor 627 km;
* Kufi detar 316 km (perfshirë vijën bregdetare, 472 km);
* Kufi liqenor 73 km;
* Kufi lumor 78 km.

Sipas shteteve gjatësia e kufirit është si më poshtë:

* Me Malin e Zi: gjatësia e kufirit është 220 km, nga të cilat, 126 km tokësor; 22 km detar, 38 km liqenor, 24 km lumor dhe 8 km perrenj;
* Me Kosovën: gjatësia e kufirit eshte 123 km, nga te cilat, 117 km tokesor, 1 km liqenor dhe 5 km përrenj;
* Me Maqedoninë: gjatësia e kufirit eshte 186 km, nga te cilat, 137 km tokësor, 28 km liqenor, 12 km lumor dhe 9 km përrenj;
* Me Greqinë: gjatësia e kufirit është 349 km, nga të cilat, 247 km tokësor, 78 km detar, 7 km liqenor, 9 km lumor dhe 8 km përrenj.

Në terrritorin e Republikës së Shqipërisë operojnë gjithsej 31 Pika të Kalimit Kufitar të cilat sipas kategorive janë:

* **1** PKK ajrore (PKK Aeroporti Rinas);
* **8** PKK detare(PKK Porti Durrës, PKK Porti Vlorë, PKK Porti Sarandë, PKK Porti Shëngjin, PKK Porti Himarë, PKK Porto Romano për transport karburantesh, PKK Petrolifera, PKK Limion);
* **1** PKK Liqenore (PKK Moli i Qytetit Pogradec, me Maqedoninë e Veriut, Sezonale Verore);
* **1** PKK Hekurudhore (PKK Bajzë, shërbim i përbashkët me Policinë Malazeze në Tuz);
* **20** PKK Tokësore (PKK Qafë Botë, PKK Rips, PKK Kakavijë, PKK Tre Urat, PKK Sopik, PKK Kapshticë, PKK Qafë Thanë, PKK Tushemisht, PKK Gorricë, PKK Bllatë, PKK Trebisht, PPKK Morinë, PPKK Qafë Morinë, PPKK Qafë Prush, PPKK Shishtavec, PPKK Orgjost, PPKK Borje, PPKK Çerem, PKK Hani i Hotit, PPKK Muriqan, PKK Bashkim, PPKK Grabon (Aktualisht jo funksionale, por në përfundim të procesit për hapje).

Pikat e Kalit Kufitarar sipas shtetit kufitar janë si më poshtë:

* **5** PKK me Malin e Zi (nga këto **1** hekurudhore, **3** Pika të Përbashkëta të Kalimit Kufitar);
* **7** PPKK me Kosovën(**7** Pika të Përbashkëta të Kalimit Kufitar);
* **5** PKK me Maqedoninë e Veriut (nga këto **1** liqenore);
* **9** PKK me Greqinë (nga këto **3** detare);
* **5** PKK me Italinë (**5** detare).

Kompleksiteti i administrimit të kufirit shtetëror të Republikës së Shqipërisë përcaktohet nga specifikat e tij: kufiri i gjatë shtetëror në lidhje me sipërfaqen e përgjithshme të territorit të shtetit; një numër i madh i pikave të kalimit kufitar; numër i shumtë i rrugëve që kryqëzojnë vijën e kufirit; kufiri shtetëror që rrjedh përgjatë lumenjve për shkak të niveleve të ulëta të ujit është i përshtatshëm për kalime të paligjshme; vargjet malore e bëjnë të vështirë kontrollin e kufirit të gjelbër dhe si e tillë lehtëson kalimin e flukseve migratore, por edhe krimin ndërkufitar të të gjitha llojeve.

* 1. **KËRCËNIMET KRYESORE TË SIGURISË KUFITARE**

Nga analizimi i vazhdueshëm i situatës dhe i statistikave të kriminalitetit me karakter ndërkufitare, ***trafiqet e paligjshme*** vijojnë të mbeten një nga kërcënimet kryesore të sigurisë kufitare. Parandalimi dhe goditja e trafiku i lëndëve narkotike dhe trafikimi i mjeteve motorrike ka qënë dhe mbetet një nga objektivat kryesorë të shërbimeve për Kufirin dhe Migracionin. Gjatë periudhës 2014-2020 shërbimet e Policisë Kufitare në Pikat e Kalimit të Kufirit apo në kufirin shtetëror kanë evidentuar 560 raste të lëndëve narkotike ku janë sekuestruar sasi të ndryshme të lëndëve të ndryshme narkotike që arrinë në total prej afërsisht 51 414 kg. Bashkëpunimi ndërkufitar me vendet fqinje është forcuar në këtë drejtim. Gjatë periudhës 2014-2020, në sajë të bashkëpunimit me njësinë e Guardia di Finanza në vendin tonë si dhe Rojen Bregdetare Greke dhe autoritetet kufitare Malazeze, janë zhvilluar në total 258 operacione të përbashkëta, ku janë sekuestruar një sasi lënde narkotike afërsisht prej 70663 kg.

Operacionet e përbashkëta kundër fenomenit të trafikimit të lëndëve narkotike janë zhvilluar dhe me autoritetet kufitare të Malit të Zi dhe Rojen Bregdetare Greke. Këto operacione kanë qenë të limituara për shkak edhe të tendencës që fenomeni i trafikimit të lëndëve narkotike ka patur kryesisht destinacion Italinë nëpërmjet hapësirës detare, ndërsa me Greqinë dhe Malin e Zi kjo tendencë e trafikimit të lëndëve narkotike ka patur kryesisht është zhvilluar nëpërmjet kufirit të gjelbër.

Gjatë të njëjtës periudhë, janë goditur 367 raste të trafikimit të mjeteve motorrike.

Fenomeni i ***migracionit të parregullt*** me prejardhje afrikane dhe aziatike në drejtim të vendeve të Bashkimit Evropian ka disa vite që ekziston duke u zhvilluar në rrugë dhe në mënyra të ndryshme. Ky migracion është klasik i përzier, pra që përfshin grupe që largohen për shkak të konflikteve të luftës dhe grupe që i largohen gjendjes së vështirë ekonomike. Në linja të përgjithshme ky migracion zhvillohet në rrugë detare, tokësore dhe dhe nga ajri. Me mbylljen e rrugëve që synonin territoret spanjolle në Atlantik, intensiteti i lëvizjeve u shtua në drejtimin nga Libia në Mesdhe, në rrugë detare dhe nëpërmjet Ballkanit Perëndimor në rrugë tokësore.

Gjatë viteve të kaluara politika migratore e shteteve anëtare të BE ndryshoi herë duke ndjekur atë të “dyerve të hapura” që çoi në krijimin e rrugës së Ballkanit Perëndimor Greqi-Maqedoni-Serbi-Hungari dhe Greqi-Maqedoni-Serbi-Kroaci-Austri, e herë në atë të politikave kombëtare që çoi njëherë në profilizimin sipas shtetësisë të imigrantëve, dhe më tej në kufizimin e numrit që pranohej të kalonte në këtë rrugëtim e deri në mbylljen totale të saj.

Sa i përket ndikimit të këtij fluksi nga Greqia në Shqipëri, shumica e të intervistuarve të kapur në kufi apo në brendësi të territorit, kanë deklaruar se kanë mbërritur në Shqipëri nëpërmjet transportit publik nga Athina, Selaniku dhe qytete të tjera në afërsi të pikës së kalimit Kakavijë e Kapshticë, dhe më tej kanë hyrë nëpërmjet kufirit të gjelbër duke synuar Malin e Zi dhe Kosovën me destinacion kryesisht Gjermaninë. Topografia e kufirit të gjelbër në këtë rajon lejon kalim relativisht të lehtë. Infrastruktura rrugore në të dyja anët e këtyre zonave kufitare është më e mirë se në zonat e tjera kufitare, duke e bërë atë pikën më të mundshme të hyrjes. Infrastruktura aktuale në vend nuk është e mjaftueshme për të trajtuar flukse të mëdha hyrëse të imigrantëve dhe azilkërkuesve.

Gjithashtu, një tregues pozitiv që duhet theksuar është edhe fakti që përgjatë gjithë këtyre viteve, si pasojë e masave të marra dhe kontrollit të pandërprerë të vijës bregdetare nuk ka asnjë rast të kalimit nëpërmjet rrugëve detare në drejtim të Italisë të imigrantëve të parregullt. Ky është një sukses i madh dhe përvojë shumë e mirë për të cilën po punohet në vazhdimësi për ta ruajtur këtë standard.

Për më të shumtën e emigrantëve të paligjshëm që udhëtojnë në vendet e tjera të destinacionit nëpërmjet së ashtuquajturës rrugë e Ballkanit Perëndimor, Shqipëria është kryesisht vend transit. Duke pasur parasysh që linja kufitare jugore e juglindore shtrihet përgjatë kufijve malorë dhe zonave më pak të populluara në një masë më të madhe, zbulimi i migrantëve të parregullt nënkupton që policia kufitare nuk është e pajisur në mënyrë të duhur për të luftuar dhe zbuluar këtë lloj të krimit ndërkufitar.

Gjithashtu, një dukuri e dukshme, e cila është rritur në mënyrë të vazhdueshme, me të cilën Shqipëria është përballur vitet e kaluara, është numri i azilkërkuesve. Duke qenë në kufi me një vend anëtar të BE, si Greqia, në të cilin aktualisht ka grumbullime të mëdha imigrantësh të ardhur nga vendet e lindjes, statusi i Italisë si vend anëtar i BE-së dhe hyrja e Kroacisë në Bashkimin Evropian, janë një motiv shtesë për ardhjen dhe rritjen e numrit të azilkërkuesve në Shqipëri, me qëllim lëvizjen drejt këtyre vendeve.

Siç shihet nga grafiku, më poshtë, viti 2015, 2016 dhe 2017 njohu rënie të numrit të imigrantëve të parregullt, por viti 2018 dhe 2019 dhe viti 2020 shënon nje trend rritjeje, me hapa të shpejtë, gjë që tregon se Shqipëria vijon të jetë vend atraktiv për kalimin tranzit nga Greqia drejt vendeve të Bashkimit Europian.

Përveç këtyre rrjedhave të migracionit, të cilat janë shoqëruar nga fenomene të ndryshme kriminale si trafikimi i qënieve njerëzore, kondrabandimi i imigrantëve (dhënia ndihmë për kalim të paligjshëm të kufirit) dhe fallsifikimi i dokumenteve, apo qarkullimi i mundshëm i elementëve ekstremistë të dhunshëm dhe atyre terrorist, duhet të theksohet se e ashtuquajtura rrugë ballkanike është ende rrugë aktuale për kontrabandën e drogave të paligjshme, automjeteve të vjedhura dhe armëve dhe lidhjen e vendeve të Bashkimit Evropian me Lindjen e Mesme dhe Lindjen e Largët, që është një sfidë për të gjitha autoritetet të përfshirë në menaxhimin e kufijve.

Gjatë periudhës 2014-2020, nga ana e Policisë Kufitare dhe Migracionit, janë evidentuar 231 raste ***të dhënies ndihmë të kalimit të paligjshëm të kufirit*** (kondrabandimin e imigrantëve). Kalimi i paligjshëm i kufirit, kryesisht i shtetasve shqiptar drejt vendeve fqinje ka mbetur fenomen i përhapur. Ky fenomen është më i përhapur në kufirin juglindor, me Greqinë, ku shtetas shqiptar, qëllimi i të cilëve është punësimi sezonal apo që kanë shkelur, në të kaluarën, afatet e qëndrimit, kalojnë ose tentojnë të kalojnë kufirin duke ju shmangur kontrolleve kufitare. Gjatë periudhës 2014-2020, janë evidentuar 3985 raste të kalimit të paligjshëm të kufirit.

***Mosdeklarimi i të hollave dhe sendeve*** me vlerë në kufi ka qënë fenomen tjetër që ka kërcënuar sigurinë kufitare. Gjatë periudhës 2014-2020, nga shërbimet e Policisë Kufitare janë evidentuar 148 raste të tilla dhe janë sekuestruar 8 584 584 €.

***Përdorimi i dokumeneteve të falsifikuar të udhëtimit*** vijon të mbetet tjetër kërcënim. Të dhënat flasin kryesisht për falsifikim të dokumenteve të huaja nga shtetas shqiptar që kërkojnë të udhëtojnë drejt vendeve të Bashkimit Europian por edhe në Shtetet e Bashkuara të Amerikës dhe Britanisë së Madhe, por nuk kanë munguar rastet e përdorimit të dokumenteve të falsifikuar të udhëtimit nga shtetas të huaj, të cilët tentojnë të kalojnë tranzit, nëpërmjet vendit tonë, drejt vendeve të tjera. Gjatë periudhës 2014-2020, nga ana e strukturave të Policisë Kufitare dhe Migracionit janë evidentuar 1734 raste të falsifikimit të dokumenteve të udhëtimit dhe janë sekuestruar 1923 dokumente të falsifikuara.

***Krimet në fushën e doganave*** kanë qenë dhe mbeten tjetër objektiv prioritar i agjencive që operojnë në kufi. Gjatë periudhës 2014-2020 janë, nga strukturat e Policisë Kufitare në bashkëpunim edhe me shërbimin doganor janë evidentuar 328 vepra penale në fushën e kontrabandës së mallrave.

***Qarkullimi i mundshëm i elemtëve terrorist dhe individëve ekstremist të dhunshëm***, ndonëse jo shumë i përhapur, mbetet kërcënim serioz. Eksperienca e vendeve që kanë qënë objekt i sulmeve terroriste dhe rasti i një luftëtari të huaj terrorist të kapur në vendin tonë dhe me pas të ekstraduar, është tregues i qarkullimit të mundshëm të tyre nëpërmjet vendit tonë.

***Trafikimi dhe mbajtja pa leje e armëve të zjarrit,*** ndonëse është reduktuar ndjeshëm, mbetet kërcënim për sigurinë kufitare dhe rrellimisht edhe për atë kombëtare.

* 1. **INSTITUCIONET E PËRFSHIRA NË MIK**

Siç theksuam me lart, Menaxhimi i Integruar i Kufirit është bashkërendimi dhe bashkëpunimi kombëtar dhe ndërkombëtar ndërmjet të gjitha autoriteteve dhe agjencive, të përfshira në sigurinë kufitare dhe lehtësimin e tregtisë, me qëllim përsosjen e sistemeve të efektshme dhe me rendiment të menaxhimit të integruar të kufirit, me synimin e arritjes së qëllimit të përbashkët të kufijve të hapur, por të kontrolluar dhe të sigurtë.

Për zbatimin e konceptit të Menaxhimit të Integruar të Kufirit në Republikën e Shqipërisë si dhe të prioriteteve strategjike të përcaktuara nga kjo strategji angazhohen disa institucione shtetërore.

1. Të drejtat themelore
2. Shkollimi dhe trajnimi
3. Inovacioni
4. Kontrolli dhe mbikqyrja e kufirit;
5. Kërkim shpëtimi;
6. Parandalimi dhe goditja e krimit ndërkufitar;
7. Analiza e riskut;
8. Bashkëpunimi ndërkufitar dhe ndërkombëtar;
9. Bashkëpunimi ndëragjenci;
10. Kotrolli i territorit;
11. Aftësia për të reaguar në situata të papritura;
12. Kthimi dhe ripranimi;
13. Përdorimi i teknologjisë moderne;
14. Mekanizat e kontrollit të cilësisë
15. Mekanizmat e solidaritetit.
    * 1. **Ministria e Brendshme**

Përgjegjësi kryesore e strukturave të Ministrisë së Brendshme është sigurimi i një politike të brendshme e cila nga një anë kujdeset për zbatimin e ligjit dhe nga ana tjetër është në shërbim të qytetarëve të Republikës së Shqipërisë. Në kohën kur reforma në sektorin e sigurisë në Shqipëri është konsoliduar, politika e brendshme ka pësuar gjithashtu transformimet e saj duke u përfaruar me kuadrin ligjor të Bashkimit Evropian, ashtu edhe me politika të cilat garantojnë një mjedis më të sigurt.

Ministria e Brendshme është institucioni përgjegjës për ruajtjen e rendit dhe sigurisë publike**,** financimin e investimeve të objekteve në DVKM, Stacione dhe pikat e kalimit kufitar, si dhe objekteve të tjera në interes të shërbimeve të kufirit, hartimin, krijimin, zhvillimin dhe mirëmbajtjen e teknologjive, sistemeve të informacionit dhe komunikimit, për kontrollin e kufijve dhe përgatitjen për përfundimin dhe zbatimin e marrëveshjeve ndërkombëtare për pikat e kalimit kufitar, si dhe krijimin e regjimeve të trafikut kufitar me vendet fqinje.

Strukturat e Ministrisë së Brendshme *do të vijojnë të kontrollojnë hapësirën detare dhe vijën bregdetare*, me qëllim ushtrimin e plotë të sovranitetit dhe parandalimin e çdo lloj veprimtarie të paligjshme në hapësirën detare të RSH-së.

Implementimi i plotë i *Planit të Veprimit të Strategjisë së Menaxhimit të Integruar të Kufirit*, i cili bazohet në bashkëpunimin ndërinstitucional do të jetë në fokus të punës së strukturave të kufirit dhe migracionit.

**Drejtoria e Përgjithshme e Policisë së Shtetit**

Kontrolli i plotë i territorit në funksion të garantimit të zbatimit të ligjshmërisë, është një detyrë e rëndësishme e Policisë së Shtetit dhe strukturave të tjera me përgjegjësi në këtë drejtim. Rezultatet e arritura dhe përvoja e fituar në menaxhimin e vijës bregdetare dhe të hapësirave të plazhit, tregojnë për mundësitë dhe hapësirat e shumta që ekzistojnë për një administrim më të mirë të territorit.

Ligji nr. 108/2014 “Për Policinë e Shtetit”, i ndryshuar dhe Rregullorja e Policisë së Shtetit (miratuar me VKM nr. 750, datë 16,09.2015), përcaktojnë mënyrën e organizimit dhe të funksionimit të Policisë së Shtetit si në vijim:

Drejtoria e Përgjithshme e Policisë së Shtetit përfaqëson nivelin qendror, ndërsa drejtoritë vendore nivelin vendor të policisë. DPPSH organizohet në struktura organizative hierarkike në nivel Departamenti, Drejtorie dhe Sektori si më poshtë:

* + - Departamenti për Policinë Kriminale;
    - Departamenti për Rendin dhe Sigurinë Publike;
    - **Departamenti për Kufirin dhe Migracionin;**
    - Departamenti për Mardhëniet Ndërkombëtar;
    - Departamenti për Shërbimet Mbështetëse;
    - Akademia e Sigurisë;
    - Drejtoria e Antiterrorit.

**Organizimi i Policisë Kufitare dhe Migracionit**

**DEPARTAMENT I PER KUFIRIN DHE MIGRACIONIN**

**SEKTORI I KUFIRIT BLU**

**SEKTORI KUFIRIT TE GJELBER**

**SEKTORI PER TE HUAJT**

**SEKTORI I IMI5** PKK **GRACIONIT TE PARREGULLT**

**QENDRA E MBYLLUR PER TE HUAJT**

**1.Shkodër**

**2. Kukës**

**3. Korçë**

**4.Gjirokastër**

**5. Vlorë**

**6. Durrës**

**7.Tiranë**

**REPARTI SPECIAL PËR KUFIRIN**

**DHE MIGRACIONIN**

**DELTA**

**DREJTORIA E MIGRACIONIT**

**DREJTORIA E KUFIRIT**

**DREJTORI I PERGJITHSHEM I POLICISE SE SHTETIT**

**QNOD**

**SEKTORI I FINANCES**

**SEKTORI I ANALIZES SE RISKUT**

**DHE ZBATIMIT TE MASAVE**

**PLOTESUESE**

**PER KONTROLLIN E TERRITORIT**

**ASISTENTI**

**INSTITUTI I QENVE TE POLICISE**

**DREJTORITE VENDORE PER**

**KUFIRIN DHE MIGRACIONIN**

**Komisariatet e Policise Kufitare**

**Diber**

**Sarande**

**Rinas**

Sipas ligjit “Për Policinë e Shtetit”, në përbërje të Policisë së Shtetit vepron ***struktura e Policisë Kufitare dhe Migracionit me përgjegjësi kontrollin dhe mbikëqyrjen e kufirit shtetëror, si dhe trajtimin e shtetasve të huaj*** në territorin e Republikës së Shqipërisë, në përputhje me legjislacionin në fuqi.

### Bashkëpunimi mes strukturave dhe institucioneve të ndryshme por edhe ndarja e qartë e përgjegjësive mes të tyre do të luajë rol të rëndësishëm në përmbushjen e kësaj përgjegjësie.

* + 1. **Ministria e Ekonomisë dhe Financave**

Ministria e Ekonomisë dhe Financave ka si përgjegjësi hartimin e politikës makroekonomike dhe fiskale; administrimit të të ardhurave; administrimit të buxhetit të shtetit; menaxhimit të borxhit publik; administrimit financiar; menaxhimit financiar dhe kontrollit; menaxhimit të asistencës financiare të bashkimit evropian dhe menaxhimit të fondeve të bashkimit evropian; inspektimit financiar publik; bashkërendimit të përgjithshëm të auditimit të brendshëm.

**Shërbimi Doganor Shqiptar (SHDSH)**

Kompetencat dhe përgjegjësitë e Shërbimit Doganor dhe nëpunësve doganorë përkufizohen në Kodin Doganor, rregulloret në fuqi për administratën shtetërore, dokumentave strategjike sektorial dhe rregulloret e brendshme të SHDSH. Struktura e SHDSH organizohet në dy nivele si më poshtë:

Nivel Qendror, Drejtoria e Përgjithshme e Doganave:

* Zyra e Drejtorit të Përgjithshëm;
* Departamentin Teknik;
* Departamenti Administrativ;
* Departamenti i Akcizës dhe Departamenti i TI;
* Departamenti Operativ Hetimor:
* Drejtoria Antitrafik;
* Drejtoria Antikontrabandës;
* Drejtoria Hetimit;
* Drejtoria e Informacionit, Analizës së Riskut dhe Monitorimit;
* Drejtoria për Mbrojtjen e Pronësisë Intelektuale.

Nivel Lokal: 17 Degë Doganore

* + 1. **Ministria e Mbrojtjes**

Ministria e Mbrojtjes propozon dhe zbaton politikën e mbrojtjes si një element të sistemit të mbrojtjes, vlerëson sfidat, rreziqet dhe kërcënimet ushtarake dhe jo-ushtarake. Ushtria e Republikës së Shqipërisë, si pjesë integrale e Ministrisë së Mbrojtjes, është një forcë profesionale mbrojtëse e cila, si pjesë e sistemit të mbrojtjes, përveç mbrojtjes së pavarësisë, sovranitetit dhe territorit shtetëror të Republikës së Shqipërisë, ofron mbështetje për institucionet e tjera në raste të kërcënimit të sigurisë kombëtare nga terrorizmi, në rastin e krizave të migrantëve, sfidave dhe kërcënimeve të tjera. Forca Detare/Roja Bregdetare është përgjegjëse për monitorimin dhe mbrojtjen e sovranitetit të kufijve detarë, si dhe mbrojtjen e të drejtave sovrane të Republikës së Shqipërisë në zonën e jashtme detare (12 deri 24 milje detare) dhe shelfin kontinental. Përveç kryerjes së aktiviteteve të mbikëqyrjes dhe mbrojtjes, Forca Detare/ Roja Bregdetare ofron mbështetje për institucionet civile në situata krize dhe emergjente, kryesisht në aktivitetet e kërkimit dhe shpëtimit në det.

Struktura të Ministrisë së Mbrojtjes të përfshira në MIK janë:

* Shtabi i Përgjitshëm i Forcave të Armatosura;
* Agjencia Kombëtare e Mbrojtjes Civile;
* Forca Detare/Roja Bregdetare;
* Qendra Nderinstitucionale Operacionale Detare;
* Instituti i Gjeografise dhe Infrastrukturës Ushtarake;
* Qendra Kombëtare e Kërkimit dhe Shpëtimit.
  + 1. **Ministria e Bujqësisë dhe Zhvillimit Rural**

Ministria e Bujqësisë dhe Zhvillimit Rural garanton në shkallën më të lartë të shëndetit të qytetarëve shqiptar dhe perfeksionimi i sistemit të mbikëqyrjes dhe garantimit të sigurisë ushqimore. Ky sistem do të shërbejë për mbrojtjen sa më të mirë të shëndetit të konsumatoreve nga sëmundjet/dëmtimet si pasojë e konsumimit të produkteve ushqimore me origjinë bimore ose shtazore.

**Autoriteti Kombëtar i Ushqimit**, institucion në varësi të Ministrisë së Bujqësisë dhe Zhvillimit Rural, i cili ka për qëllim të vendosë bazat për sigurimin e një niveli të lartë të mbrojtjes së shëndetit të njërëzve dhe interesat e konsumatorit, mbrojtja e shëndetit të kafshëve si dhe të mbrojë bimët dhe produktet bimore nga parazitët;

**Drejtoria e Shërbimeve të Peshkimit dhe Akuakulturës (DSHPA)**, është një institucion qëndror publik, në varësi të Ministrisë së Bujqësisë dhe Zhvillimit Rural me seli në Tiranë. Sektori i Inspektimit dhe Kontrollit të Peshkimit ka për mision kontrollin në ujë apo në tokë, përfshirë portet, pikat e zbarkimit, mjetet e transportit, qendrat e grumbullimit të peshkut, merkatot, pikat e shitjes dhe restorantet, nëpërmjet aktiviteteve inspektuese sipas legjislacionit përkatës në fuqi. Sektori i Inspektimit dhe Kontrollit të Peshkimit është gjithashtu, përgjegjëse për të monitoruar respektimin rregullsisë së zënieve që ndodhen në bordin e mjetit lundrues të peshkimit, të magazinuara, të transportuara, në përpunim apo të tregtuara, si dhe vërtetësinë dhe saktësinë e dokumenteve apo transmetimeve elektronike që lidhen me to.

Nëpërmjet këtij plan veprimi kërkohet bashkëpunim në zbatim të ligjshmërisë në fushën e peshkimit, si në hapësirën ujore detare dhe ato të brendshme (liqenore) nëpërmjet koordinimin të QNOD-së ku të organizohen patrullime të përbashkëta me Inspektoratin e Peshkimit për parandalimin dhe evidentimin e gjuetisë së paligjshme. Gjithashtu bashkëpunim në kontrollin e përbashkët të pikave doganorë tokësore mbi kontrollin kalimit të paligjshëm të produkteve peshkore si dhe kalimin e specieve të ndaluara. Edhe pse Drejtoria e Shërbimeve të Peshkimit dhe Akuakultruës nuk disponon Inspektorë pranë pikave doganore, në zbatim të plan veprimit do të bëhet e mundur kontrolli i përbashkët periodik.

DSHPA-ja organizohet si Drejtori e Përgjithshme me juridiksion në të gjithë territorin e vendit dhe përbëhet nga 5 sektore:

1. Sektori i Inspektimit dhe Kontrollit të Peshkimit;
2. Sektori i Akuakulturës;
3. Sektori i Analizës Ekonomike dhe Buxhetit;
4. Sektori i Monitorimit dhe Infrastrukturës së Peshkimit;
5. Sektori i QNOD (Qendra Ndërinstitucionale Operacionale Detare).
   * 1. **Ministria për Evropën dhe Punët e Jashtme**

Ministria për Evropën dhe Punët e Jashtme është përgjegjëse, ndër të tjera, për propozimin e një regjimi të vizave të përafruar gjithnjë e më shumë me kodin shengen. Vijimi i përpjekjeve për uljen e numrit të shteteve në listën negative të BE-së.

**Drejtoria e Çështjeve Konsullore**, ndjek regjimin e vizave me vendet e ndryshme, bashkërendimin e punës ndërmjet aktorëve të përfshirë në procesin e procedimit dhe vlerësimit të aplikimeve për pajisje me vizë të shtetasve të huajt, në përputhje me legjislacionin dhe regjimin në fuqi.

**1.9.6 Ministria e Shëndetësisë dhe Mbrojtjes Sociale**

Ministria e Shëndetësisë dhe Mbrojtjes Sociale është institucioni përgjegjës për hartimin dhe zbatimin e politikave e të strategjive të zhvillimit në sektorin e kujdesit shëndetësor, është përgjegjëse për rregullimin e shërbimeve të kujdesit shëndetësor dhe për bashkërendimin e punës ndërmjet të gjithë aktorëve, brenda dhe jashtë sistemit të kujdesit shëndetësor, të cilët kontribuojnë dhe synojnë të garantojnë të drejtën kushtetuese, të përcaktuar në nenin 55 të Kushtetutës së Republikës së Shqipërisë. Ajo ka si mision, gjithashtu, garantimin e të drejtave kushtetuese për mbrojtje e përfshirje sociale dhe përkujdesje sociale e shanse të barabarta.

Institucionet e varësisë të cilat luajnë rol kyç në përmbushjen e përgjegjësive të sektorit shëndetësor dhe atij social sa i përket çështjeve ndërkufitare, janë:

**Instituti i Shëndetit Publik** është struktura kombëtare përgjegjëse për hulumtimin, studimin dhe analizimin e situatës epidemiologjike të vendit.

1. Përcaktimin e strategjive dhe ndërhyrjeve për parandalimin e sëmundjeve infektive, në bashkë-punim me strukturat vendore të shëndetit publik.
2. Koordinimin, udhëzimin dhe monitorimin e zbatimit të masave të luftës kundër sëmundjeve infektive, në përputhje me Rregulloren Ndër-kombëtare të Shëndetit.
3. Bashkëpunimin, në përputhje me Rregulloren Ndërkombëtare të Shëndetit, me strukturat përkatëse për parandalimin dhe luftimin e sëmundjeve infektive në ministrinë përgjegjëse për mbrojtjen, ministrinë përgjegjëse për drejtësinë, ministrinë përgjegjëse për rendin publik, ministrinë përgjegjëse për transportin dhe Drejtorinë e Përgjithshme të Doganave.
4. Përcaktimin e rregullave në lidhje me trans-portin, izolimin, mjekimin dhe masat antiepidmike.

Parandalimi dhe kontrolli i përhapjes së sëmundjeve të rënda të njerëzve përtej kufijve të vendit, në rajon, Bashkimin Europian e më tej, dhe lufta ndaj kërcënimeve të tjera serioze ndërkufitare për shëndetin realizohet përmes rregullave për survejancën epidemiologjike, monitorimi, njoftimii hershëm e i shpejtë, planifikimin e përgatitjeve dhe përgjigjes, në lidhje me këto aktivitete, bashkëpunimin dhe koordinimin ndërmjet vendeve ndërkufitare dhe të Bashkimit Europian. Masat ndërkufitare ndërmerren në kuadër të parashikimeve ligjore dhe rregullatore mbi “Survejancën epidemiologjike ndërkufitare” dhe “Kontrollin e infeksioneve në pikat e kalimit kufitar”.

**Inspektoriati Shtetëror Shëndetësor** ka për mision garantimin e respektimit të kërkesave ligjore në fushën e shëndetit publik. ISHSH organizohet në dy nivele; në nivel qëndror dhe atë rajonal, për çdo qark të vendit. Në degët rajonale të ISHSH-së, që kanë në territorin e tyre pika të kalimit kufitar, funksionojnë njësitë kufitare të inspektimit shëndetësor në zbatim të leghislacionit në fuqi në këtë fushë.

**Operatori i Shërbimeve të Kujdesit Shëndetësor** zbaton dhe zbërthen në plane konkrete pune me indikatorë të matshem politikat, strategjitë e zhvillimit, programet, kuadrin rregullator në fushën e shëndetësisë, duke u përqëndruar në komponentët që lidhen me ofrimin e shërbimit shëndetësor. OSHKSH ka 4 (katër) Drejtori Rajonale të cilat kanë në strukuturën e tyre sektorin e Shërbimit të Inteligjencës Epidemike dhe Shëndetit Mjedisor. Ky shërbim ka për qëllim të monitorojë, zbatojë kuadrin ligjor dhe rregullator për zhvillimin e shërbimeve epidemiologjike dhe mbrojtjen e shëndetit mjedisor në shkallë qarku dhe bashkie. Kjo strukturë kontrollon zbatimin e detyrave në të gjitha strukturat e shërbimit shëndetësor publik ose privat si spitalet infektive dhe jo infektive, poliklinika, dispanseri, qendra shendetësore, mjekët e institucioneve shkollore dhe parashkollore, klinikat private, pikat kufiltare, etj., për evidentimin e gjëndjes së sëmundjeve ngjitëse dhe informimin e rregullt të tyre në shërbimet e epidemiologjisë, për rastet me sëmundje ngjitëse dhe mbulesën e vaksinave, si edhe për marrjen e masave për zbulimin në kohë, shtrimin në spital, ose trajtimin në shtëpi, izolimin e vaksinimin në përputhje me rregullat, legjislacionin përkates të sëmundjeve infektive dhe udhëzimeve të ISHP.

**Agjencia Shtetërore për të Drejtat dhe Mbrojtjen e Fëmijëve.** Bazuar në detyrimet që burojnë nga Konventa e OKB “Për të drejtat e fëmijës”, në legjislacionin vendas njihet dhe përcaktohet e drejta e fëmijës për t`u zhvendosur nga vendbanimi ose kthimi i tij në vendin e origjinës duke pasur parasysh mendimin, pëlqimin dhe interesin më të lartë të fëmijës. Zhvendosja e fëmijës brenda ose jashtë vendit bëhet me marrëveshjen e të dy prindërve dhe në rastet e fëmijëve të pashoqëruar ata kanë të drejtën e kthimit, në një kohë sa më të shpejtë pranë prindërve apo kujdestarëve të tyre.

Interesi më i lartë i fëmijës është konsiderata parësore në çdo veprim që ka të bëjë me fëmijën. Në zbatimin e këtij parimi mbahen parasysh nevojat e fëmijës për zhvillim fizik e psikologjik, edukim e shëndet, siguri, qëndrueshmëri, rritjen në një mjedis familjar si dhe mendimi i fëmijës, në varësi të moshës dhe aftësisë së tij për të kuptuar.

**Shërbimi Social Shtetëror.** Bazuar ne Ligjin 121.2016 Per sherbimet e kujdesit shoqeror, SHSSH monitorin zbatimin e Legjislacionit te Sherbimeve Shoqerore ne te gjithe vendin ndermjet strukturave te njesise qendrore dhe drejtorive rajonale.

Roli dhe përgjegjësitë e tij janë të përcaktuara në VKM nr.542 datë 27.07.2005 “Për miratimin e statusit të Shërbimit Social Shtetëror”, i ndryshuar.

Siinstitucioni ekzekutues ka përgjegjësi për dhënien e shërbimeve vetëm në institucionet që janë në administrim të tij, të cilat ofrojnë shërbime në nivel kombetar.

Në zbatim të VKM Nr. 499/2018 “Procedurat Standarde të Veprimit për Identifikimin dhe Referimin e Viktimave dhe Viktimave të Mundshme të Trafikimit, SHSSH bashke me ASHMDF janë të përfshirë drejtpërdrejt në proçesin e identifikimit dhe referimit të VT.

SHSSH ka ne administrim te saj Qëndren Kombëtare Pritiëse e Viktimave të Trafikimit (QKPVT) i cili është institucion kombëtar i sigurisë së lartë, që ofron shërbimin për strehim, rehabilitim dhe riintegrim të viktimave të trafikimit, vendase dhe të huaja.

**1.9.7 Ministria e Drejtësisë**

Ministria e Drejtësisë është autoritet qendror në bashkëpunimin gjyqësor ndërkombëtar, me qëllim forcimin e bashkëpunimit me shërbimet kufitare në zbatimin e konceptit të MIK, veçanërisht përmes zbatimit të marrëveshjeve bilaterale dhe multilaterale që rregullojnë bashkëpunimin ndërkombëtar.

**1.9.8 Ministria e Infrastrukturës dhe Energjitikës**

Ministria e Infrastrukturës dhe Energjitikës, ka përgjegjësi veçanërisht në fushën e transportit të mallrave dhe udhëtarëve në territorin e Republikës së Shqipërisë si atë rrugor, hekurudhor, ajror dhe detar të transportit dhe kryerjen e aktiviteteve në lidhje me krijimin e kushteve për ndërtimin e rrugëve dhe hekurudhave, përfshirë ato në pikat e kalimit kufitar.

**1.9.9 Ministria e Turizmit dhe Mjedisit**

Ministria e Turizmit dhe Mjedisit në bashkëpunim me Operatorët Turistik dhe Agjencitë e Udhëtimeve, jep mbështetje në shkëmbimin e informacionit në lidhje me pritshmëritë e flukseve (hyrje/daljet) në kufirin shtetëror të vizitorëve/turistëve dhe periudhave të këtyre flukseve (sezonit veror, festave fetare, festave të nëntorit dhe festat e fundvitit/sezonit dimëror) dhe vendeve nga vijnë dhe dëshirojnë të udhëtojnë.

Hartimi dhe miratimi i akteve administrative të brendshme dhe të përbashkëta për procedura që lehtësojnë shkëmbimin e informacionit.

Krijimi një “hapësire” në sistemin TIMS, ku policia kufitare evidenton hyrje/daljet në kufirin shtetëror, e cila të shërbejë për shkëmbimin e informacionit me Ministrinë e Turizmit dhe Mjedisit, për të gjeneruar të dhëna në lidhje me qëllimin e udhëtimit, ditë qëndrimet, vendet që dëshirojnë të udhëtojnë, si dhe të informohet me pritshmëritë e flukseve (hyrje/daljet) në kufirin shtetëror të vizitorëve/turistëve dhe periudhave të këtyre flukseve.

**1.9.10 Ministria e Arsimit, Sportit dhe Rinisë**

Ministria e Arsimit, Sportit dhe Rinisëështë institucioni përgjegjës për të garantuar të drejtën kushtetuese për arsimimin e shtetasve shqiptarë, të huaj dhe personave pa shtetësi, pa u diskriminuar nga gjinia, raca, ngjyra, etnia, gjuha, orientimi seksual, bindjet politike ose fetare, gjendja, ekonomike apo sociale, mosha, vendbanimi, aftësia e kufizuar ose për arsye të tjera që përcaktohen në legjislacionin shqiptar.

MASR do të angazhohet në trajnimin e punonjësve të agjencive ligjzbatuese, të cilat në juridiksionin e tyre kanë detyra që lidhen me MIK. MASR përmes ASCAP dhe në bashkëpunimm me Akademinë e Sigurisë do të realizojnë periodikisht module trajnimi mbi fushën përkatëse të secilit institucion të përfshirë në strategji.

MASR nëpërmet ASCAP do të angazhohet për hartimin e modulit me temë: *Menaxhimi i Integruar i Kufirit, një nga sfidat për integrimin e Shqipërisë në BE*”. Trajnimi do të realizohet për moshat shkollore 14-19 vjeç dhe do të realizohet nga MASR në bashkëpunim me Ministrinë e Brendshme

**1.9.11 Komisioneri për të Drejtën e Informimit dhe Mbrojtjen e të Dhënave Personale**

Komisioneri për të Drejtën e Informimit dhe Mbrojtjen e të dhënave personale garanton zbatimin e rregullave të legjislacionit për të drejtën e informimi dhe legjislacionit për mbrojtjen e të dhënave personale, në përputhje me Ligjin për Mbrojtjen e të Dhënave Personale, me rregulloret dhe standardet në traktatet e konfirmuara ndërkombëtare për të drejtat e njeriut, liritë themelore dhe rregullat e pranuara përgjithësisht të së drejtës ndërkombëtare.

**KAPITULLI II**

**QËLLIMI I POLITIKAVE DHE OBJEKTIVAT SPECIFIKË**

**2.1 OBJEKTIVAT STRATEGJIKË DHE OBJEKTIVAT SPECIFIKË**

**Qëllimet strategjike të implementimit të Strategjisë Ndërsektoriale të Menaxhimit të Integruar të Kufirit 2021-2027 janë:**

* Zhvillimi i një sistemi të integruar të administrimit të kufijve në përputhje me sistemin evropian të mbikëqyrjes kufitare;
* Rritja e sigurisë kufitare duke përmirësuar bashkëpunimin në të gjitha nivelet dhe forcimin e kapaciteteve administrative, infrastrukturore dhe teknike.

**OBJEKTIVI STRATEGJIK 1 – MBROJTJA E SIGURISË SË BRENDSHME DHE MENAXHIMI I FLUKSEVE MIGRATORE, ME QËLLIM PARANDALIMIN E MIGRACIONIT TË PARREGULLT, SI DHE PARANDALIMIN DHE GODITJEN E KRIMIT NDËRKUFITAR**

**Objektivi specifik 1.1:** Rritja e nivelit të përputhshmërisë me standardet evropiane dhe të Shengenit, në aspektin legjislativ, administrativ dhe institucional në fushën e menaxhimit të integruar të kufijve, veçanërisht në fushën e kontrollit dhe mbikqyrjes së kufirit dhe forcimi i bashkëpunimit ndëragjeci dhe bashkëpunimit ndërkombëtar.

**Objektivi specifik 1.2:** Përmirësimi i Sistemit për mbikqyrjen e hapësirës detare, kontrollit kufitar dhe kërkim shpëtimit në det.

**Objektivi specifik 1.3:** Reduktimi i vulnerabilitetit (ndjeshmërisë) në kufi duke reaguar në mënyrë më efektive me vendosjen e burimeve të disponueshme, bazuar në analizën e rrezikut të kryer dhe kërcënimit që mund të ndikojë në sigurinë kufitare, në përputhje me modelin e CIRAM të BE-së.

**Objektivi specifik 1.4:** Bashkëpunim i zgjeruar ndërinstitucional në menaxhimin e integruar të kufijve për të përmirësuar trafikun ndërkufitar, përmirësimin e sigurisë kufitare, luftën ndaj krimit ndërkufitar, mbrojtjen e jetës, shëndetit dhe pronën e njerëzve, shëndetin e kafshëve, bimësinë dhe ekosistemet përgjatë kufirit shtetëror .

**Objektivi specifik 1.5:** Forcimi i bashkëpunimit ndërkombëtar, veçanërisht me vendet fqinje, institucionet e BE-së dhe Agjencinë Europian të Rojes Kufitare dhe Bregdetare (FRONTEX) për çështjet e kufijve, parandalimin e migracionit të paligjshëm, krimin ndërkufitar dhe ripranimin e personave me qëndrim të parregullt.

**Objektivi specifik 1.6:** Përmirësimi i sistemit të ripranimit (kthimit dhe pranimit) të shtetasve të huaj dhe vendas në përputhje me marrëveshjet e lidhura dhe në bashkëpunim me misionet diplomatike dhe konsullore.

**OBJEKTIVI STRATEGJIK 2 - LEHTËSIMI I QARKULLIMIT LEGAL TË SHTETASVE DHE MALLRAVE**

**Objektivi specifik 2.1:** Përmirësimi i infrastrukturës në Pikat e Kalimit Kufitar me qëllim krijimin e kushteve që sigurojnë kalim të lehtësuar dhe të sigurt në shtetasve dhe mallrave.

**Objektivi specifik 2.2:** Negocimi dhe nënshkrimi i marrëveshjeve për ngritjen e Pikave të Përbashkëta të Kalimit Kufitar dhe Doganor.

**Objektivi specifik 2.3:** Alokimi i burimeve të nevojshme njerëzore në Pikat e Kalimit të Kufitar në përputhje me fluksin e qarkullimit ndërkufitar.

**Objektivi specifik 2.4:** Forcimi i kapaciteteve logjistike për zbulimin e dokumenteve të falsifikuara të udhëtimit.

**Objektivi specifik 2.5:** Forcimi i kapaciteteve profesionale të rojeve kufitare që shërbejnë në Pikat e Kalimit Kufitare për identifikimin e dokumenteve të udhëtimit.

**OBJEKTIVI STRATEGJIK 3 - RESPEKTIMI I PLOTË I TË DREJTAVE THEMELORE, PËRFSHIRË TRAJTIMIN E ÇDO INDIVIDI ME RESPEKT TË PLOTË PËR DINJITETIN DHE MUNDËSIMIN E QASJES NË MBROJTJEN NDËRKOMBËTARE ATYRE QË KANË NEVOJË**

**Objektivi specifik 3.1:** Përmirësimi i nivelit të respektimit, mbrojtjes dhe promovimit të të drejtave themelore, sjelljes profesionale të oficerëve të kontrollit kufitar, si dhe aftësive të tyre profesionale për përdorim më efikas të pajisjeve teknike, trajnimit dhe zhvillimit profesional.

**Objektivi specifik 3.2:** Kontrolli i cilësisë në zbatimin e ligjit për menaxhimin e kufijve dhe sjellja e policëve dhe doganierëve të përfshirë në kontrollin kufitar dhe doganor të kryhet në përputhje aktet ligjore dhe nënligjore dhe me standardet e BE-së.

**Objektivi specifik 3.3:** Ngritja e kuadrit rregullator për operacionet e kërkimit dhe shpëtimit në det.

**Objektivi specifik 3.4:** Sigurimi i qasjes në mbrojtjen ndërkombëtare atyre që kanë nevojë.

**2.2 FUSHAT KRYESORE TË ZBATIMIT TË OBJEKTIVAVE STRATEGJIKË**

Me qëllim realimin e objektivave dhe nënobjektivave të kësaj Strategjie, Agjencitë e Zbatimit të Ligjit që ngarkohen me detyrime do të ndërhyjnë në fushat e mëposhtme:

1. Kuadri Ligjor Rregullator;
2. Kuadri institucional;
3. Procedurat;
4. Burimet njerëzore dhe trajnimi;
5. Komunikimi dhe shkëmbimi i informacionit dhe IT;
6. Infrastruktura dhe Pajisjet.
7. **Në fushën e kuadrit ligjor rregullator do të synohet:**

* Përafrimi i mëtejshëm i legjislacionit kombëtar me legjislacionin komunitar;
* Zbatimin e kuadrit ligjor dhe rregullator të përafruar me “acquis” të BE-së;
* Përafrimi i mëtejshëm i legjislacionit dhe procedurave doganore shqiptare me “acquis” të BE në fushën doganore;
* Aktet ligjore të amenduara të ndihmojnë në lehtësimin e bashkëpunimit me agjencitë homologe të vendeve fqinje dhe me gjerë;
* Nënshkrimi i marrëveshjeve me vendet fqinje për lehtësimin të importit, eksportit dhe tranziteve për produktet veterinare, fitosanitare dhe ushqimore duke synuar në shkëmbimin në kohë reale të informacionit për një kontroll me efikas të tyre;
* Përfundimi i procesit të njohjes se certifikatave te importit per produktet me origjine shtazore.

1. **Në fushën e kuadrit institucional do të synohet:**

* Rishikimi i organizimit strukturor i agjencive të zbatimit të ligjit me qëllim përshtatjen me praktikat më të mira të vendeve anëtare të Bashkimit Europian;
* Forcimi i kapaciteteve administrative në funksion të zbatimit në praktikë të legjislacionit;
* Realizimi i zhvillimit të kuadrit institucional në përputhje me praktikat e mira të vendeve anëtare të BE;
* Rishikimi i marrëveshjeve me strukturat bashkëpunuese, inspektorët e peshkimit do të bashkëpunojnë me Policinë e Shtetit, organet tatimore dhe doganore, policinë Bashkiake, Rojën Bregdetare, kapiteneritë e porteve, QNOD-në, Autoritetin Kombëtar të Ushqimit, si dhe çdo autoritet tjetër përgjegjës, të përcaktuar me vendim të Këshillit të Ministrave.

1. **Në fushën e Procedurave do të synohet:**

* Rishikimi i procedurave standarte të punës të gjithë agjensive që veprojnë në kufi me qëllim përmirësimin e shërbimit dhe përafrimin e tyre me standartet e BE;
* Kryerja e inspektimeve të organizuara në bazë të analizës së riskut i anijeve të peshkimit të cilat kryejnë aktivitet peshkimi brenda ujërave territoriale të Republikës së Shqipërisë;
* Bashkëpunim me gjithë strukturat të cilat operojnë në Pikat e Kalimit Kufitar (Policia e Kufirit dhe Migracionit, Drejtoria e Doganave, Antikontrabanda, Autoriteti Kombëtar i Ushqimit etj.), mbi kontrollin e kalimit të paligjshëm të produkteve peshkore dhe specieve të ndaluara.

1. **Në fushën e burimeve njerëzore dhe trajnimit do të synohet:**

* Forcimi i mëtejshëm i kapaciteteve njerëzore të Policisë Kufitare dhe Migracionit;
* Rishikimi i sistemit të menaxhimit të burimeve njerëzore që merren me çështjet e migracionit, azilit dhe lëshimit të vizave, përfshi zhvillimin dhe zbatimin e programeve për trajnime specifike;
* Vijimi i trajnimit bazë i Policisë Kufitare në përputhje me standartet e FRONTEX;
* Zhvillimi i trajnimeve të specializuara dhe avancuara për shërbimet për kufirin dhe migracionin;
* Përmirësimi i sistemit të zhvillimit të karrierës profesionale të personelit doganor (rishikime vjetore, rotacione, skema shpërblyese, etj.), me qëllim arritjen e standarteve të vendeve anëtare të BE;
* Përcaktimi i kritereve të rekrutimit dhe trajnimit sipas standarteve të BE, me qellim forcimin e bashkëpunimit ndërkombëtar;
* Hartimi i modulit të trajnimeve për inspektorët e Pikave të Inspektimit Kufitar me qëllim rritjen e performancës në punë;
* Forcimi i kapaciteteve njerëzore të Sektorit të Inspektimit dhe Kontrollit të Peshkimit.
* Trajnimi i Inspektorëve të Peshkimit në bashkëpunim me struktura ndërkombëtare të ndryshëm si EFCA, GFCM, FAO etj., si dhe përmirësimi i praktikave inspektuese konform me ato evropiane.

1. **Në fushën e** **komunikimit, shkëmbimi të informacionit dhe IT do të synohet:**

* Përmirësimi i evidentimit dhe regjistrimit të migranteve dhe azilkërkuesve, me qellim integrimin e informacionit respektiv dhe lehtësimin e shkëmbimit të informacionit ndëragjenci dhe ndërkombëtar;;
* Aplikimi i sistemeve të reja të shkëmbimit të informacionit për të dhënat e pasagjerëve;
* Mundësimi i askesit të ndërsjelltë në bankat e të dhënave të agjencive të zbatimit të ligjit që operojnë në kufi;
* Përmirësimi i nivelit ekzistues të informatizimit të procedurave doganore dhe zbatimi në praktikë i sistemeve informatike në linjë me ato që përdoren nga doganat e vendeve të BE-së;
* Kompletimi i shërbimit me pajisje dhe sisteme elektronike që lehtësojnë shkëmbimin e informacionit me agjencitë homologe të vendeve të tjera;
* Shkëmbimi i informacionit me institucionet homologe për sigurinë ushqimore, shërbimin veterinary dhe shërbimin fitosanitar;
* Unifikimi i procedurave të hedhjes dhe menaxhimit të dhënave me vendet homologe;
* Përmirësimi i regjistrit të anijeve të peshkimit, lloji i gjuetisë dhe shkëmbimi i informacionit me organet të tjera ligj zbatuese mbi penalitet e pikëve të licencave dhe masave administrative ndaj subjekteve.

1. **Në fushën e Infrastrukturës dhe pajisjeve do të synohet:**

* Përmirësimi i infrastrukturës në Pikat e Kalimit Kufitar dhe Degët Doganore me qëllim përmirësimin e kushteve të punës dhe shërbimit ndaj qytetarëve në përputhje me standartet më të mira të vendeve anëtare të BE-së;
* Përmirësimi i infrastrukturës për pritjen, akomodimin dhe intervistimin e migranteve dhe azilkërkuesve, në bashkëpunim me agjencitë e përfshira në këtë proces, me qëllim trajtimin e dyre sipas standarteve dhe praktikave më të mira;
* Përmirësimi i funksionimit sipas standarteve Schengen të Sistemit E-viza, në mënyrë të veçantë pajisjet ku administrohet baza e të dhënave, sistemet e sigurisë fizike dhe informatike për mbrojtjen e sistemit dhe të të dhënave personale;
* Forcimi i kapaciteteve teknike të flotës lundruese në kufirin blu;
* Forcimi i kapaciteteve teknike dhe logjistike për mbikqyrjen e kufirit tokësor;
* Forcimi i kapaciteteve logjistike për verifikimet kufitare;
* Pajisja me mjete të kontrollit jo-ndërhyrëse;
* Përmirësimi i infrastrukturës dhe kompletimi me pajisje inspektimi, pajisje për marrjen, ruajtjen dhe transportimin e mostrave në bashkëpunim me vendet fqinje, me qëllim përdorimin e përbashkët të tyre, sidomos në PKK të përbashkëta;
* Përmirësimi dhe krijimi i kushteve infrastrukturore karantinore për produktet veterinare, fitosanitare dhe ushqimore;
* Përmirësimi i infrastrukturës dhe logjistikës me mjete lundruese, të cilat do të rrisin kapacitetet inspektuese dhe parandalimin e gjuetisë së paligjshme;
* Ngritja e sistemit të vëzhgimit të anijeve të peshkimit Blue-Box, e cila do të bëjë të mundur lokalizimin dhe verifikimin e tyre në kohë reale.

PJESA I: KONTEKSTI STRATEGJIK PJESA PJESA I: KONTE

* 1. **AKTIVITETET KRYESORE PËR ZBATIMIN E OBJEKTIVAVE**

**2.3.1 Kontrolli kufitar dhe mbikëqyrja e kufirit shtetëror**

Kontrolli kufitar, një nga elementët e konceptit MIK të Shqipërisë, përfshin të gjitha çështjet përkatëse që lidhen me këtë koncept: parandalimin dhe zbulimin e krimit ndërkufitar; masat ndaj personave që kanë nevojë për mbrojtje ndërkombëtare; ndërtimin e infrastrukturës kufitare; planin e emergjencave dhe zhvillimin e mëtejshëm të sistemeve të IT për përmirësimin e kontrollit kufitar.

Parimet themelore të administrimit efektiv të kufijve janë kufijtë e hapur për lëvizjen e personave e të mallrave dhe kufijve të sigurtë për aktivitete kriminale që kërcënojnë stabilitetin, që nënkupton se kontrollet kufitare duhet të mbajnë një ekuilibër midis rrjedhës së qetë të trafikut dhe nevojës për të garantuar sigurinë e brendshme.

Për të realizuar, në mënyrën më të mundshme efektive kontrollin kufitar, aktivitetet do të përqendrohen në përmirësimin e kapaciteteve administrative të të gjitha shërbimeve të përfshira në menaxhimin e integruar të kufijve, forcimin e kapaciteteve operacionale dhe teknike, duke vazhduar ndërtimin, modernizimin dhe mirëmbajtjen e infrastrukturën kufitare dhe përmirësimin e sistemeve të informacionit.

Mbikëqyrja kufitare do të mbështetet në analizën e rrezikut, me angazhimin e patrullave të lëvizshme, të mbështetura nga sistemet teknike, të palëvizshme dhe të lëvizshme, të mbikëqyrjes. Planet e masave të Policisë së Shtetit do të zhvillohen, vazhdimisht, për të përmirësuar gatishmërinë operacionale.

Kompetencat dhe detyrimet ligjore për kontrollet efektive kufitare në pikat e kalimit kufitar janë të ndara sipas detyrave funksionale të punës ndërmjet agjecive të zbatimit të ligjit që operojnë në kufi, me kompetencat e tyre ligjore dhe autoritetet, përdorim efikas të burimeve njerëzore dhe teknike. Kontrollet e përbashkëta të policisë, doganave duhet të kryhen në të gjitha pikat e të kalimit kufitar, me parimin e një ndalese.

Zhvillimi i sistemeve të ndryshme të informacionit të BE-së, të tilla si sistemi evropian i hyrjes / daljes, Sistemi i Informacionit Shengen dhe risitë e tjera të lidhura me IT, do të jenë baza për planifikimin e përmirësimit të kontrolleve kufitare. Zhvillimi i mëtejshëm i infrastrukturës në pikat e kalimit kufitar do të sigurojë kontroll më efikas të kufirit dhe funksionim të qetë të transportit të udhëtarëve dhe trafikut të mallrave.

Aktualisht, menaxhimi i kufijve të Republikës së Shqipërisë nuk i plotëson plotësisht kërkesat e BE-së dhe Shengenit. Për përmirësimin e situatës në këtë fushë, koncepti i Menaxhimit të Integruar të Kufirit, duhet të monitorohet vazhdimisht, veçanërisht në aplikimin e procedurave, pajisjeve teknike dhe infrastrukturës kufitare, të cilat duhet të jenë në përputhje me standardet Schengen.

Aktualisht mbikëqyrja e hapësirës detare kryhet nëpërmjet Sistemit të Integruar të Vëzhgimit të Hapësirës Detare, Sistem ky në varësi të Forcës Detare/Rojes Bregdetare, por që në kuadër të QNOD, në të kanë akses dhe marrin informacion të gjitha institucionet shtetërore në këtë Qendër.

Nga eksperienca e deritanishme, rezulton se ky Sistem ka disa pika të dobëta përsa i përket kontrollit të hapësirës ujore, veçanërisht në afërsi të bregut të detit pasi ka mjaft zona që nuk mbulohen me vrojtim, zona të cilat janë shfrytëzuar për veprimtari të kundraligjshme.

Nisur sa më sipër, për periudhën e ardhshme, është e nevojshme të zhvillohet një sistem i besueshëm i mbikëqyrjes kufitare dhe kërkimit dhe shpëtimit në det, i cili të jetë i integrueshëm edhe me sistemin aktual të vëzhgimit të hapësirës detare.

Në funksion të përmbushjes së misionit dhe për zbatimin e detyrimeve ligjore për mbikqyrjen dhe kontrollin e këtij kufiri, aktualisht shërbimet Policisë Kufitare kanë në dispozicion 49 mjete lundruese. Prej tyre janë në gjendje pune 19 të tilla (12 në vijën bregdetare dhe 7 në atë liqenore), ndërsa 30 mjete janë jashtë shërbimit me difekte të ndryshme dhe të pariparueshme për shkak të vjetërsisë, amortizimit, kohës së gjatë të përdorimit, ndikimit të agjentëve atmosferikë etj., të cilat duhet të hiqen sa më shpejt nga inventari dhe të asgjësohen.

Megjithë përpjekjet e vazhdueshme të specialistëve e drejtuesve të këtyre mjeteve, përsëri është shumë e vështirë mirëmbajtja dhe gadishmëria e tyre. Një gjendje e tillë teknike nuk mundëson siç duhet nevojat për ruajtjen e kontrollin e kufirit blu (detar, liqenor dhe lumor), pasi një pjesë e madhe e këtyre mjeteve janë me shumë probleme teknike dhe mirëmbajtja e tyre kërkon një kosto të lartë, si e tillë ato nuk mund të plotësojnë kushtet teknike për një shërbim cilësor.

Me qëllim zgjidhjen e problematikës dhe rregullimin e gjendjes për përmirësimin e shërbimeve në Sektorin e Kufirit Blu, do të ishte e nevojshme të merrej në konsideratë fish projekti i vitit 2017, i cili në mënyrë të përmbledhur konsiston në:

* Heqjen nga përdorimi të mjeteve të vjetra lundruese (të ngelen në përdorim vetëm 7 mjetet lundruese të tipit “FB Designe”) dhe zevendësimi i tyre me të reja, gjithësej 25 të tilla sipas fish projekteve të përgatitura për këtë qëllim;
* Blerjen e motorrëve të rinj për mjetet “FB Designe” (janë blerë 6 të tillë në vitin 2018, janë planifikuar të blihen 4 për këtë vit, duhen edhe 4 të tjerë për të cilët të shikohet mundësia për tu blerë po këtë vit);
* Ndërtimin e 13 vendbazimeve, pasi aktualisht kemi vetëm 2 të tilla për mjetet lundruese të PKM (1 në Durrës dhe 1 në Pogradec).

**2.3.2 Parandalimi dhe zbulimi i krimit ndërkufitar**

Siguria kufitare është një nga elementët më të rëndësishëm të sigurisë kufitare. Kontributi i Policisë Kufitare në luftën kundër krimit ndërkufitar është forcuar dukshëm dhe reflektohet në rastet e rritura nga viti në vit i parandalimit dhe goditjes së kriminalitetit ndërkufitar. Megjithatë, nevojitet pjesëmarrja e Policisë Kufitare në aktivitete hetimore, gjë që do të rrisë ndërgjegjësimin për nevojën për të zbuluar dhe goditur të gjitha format e krimit ndërkufitar.

Parandalimi dhe goditja e fenomeneve kriminale ndërkufitare si trafiqet e paligjshme, falsifikimi i dokumenteve, dhënia ndihmë për kalimin e kufirit, kulimi i paligjshëm i kufit, mosdeklarimi i të hollave në kufi etj., ka ardhur duke u forcuar nga vitit në vit.

Bashkëpunimi ndërmjet Policisë Kufitare dhe agjencive të tjera që operojnë në kufi, kryesisht me Administratën Doganore, duhet forcuar, me qëllim parandalimin dhe goditjen e të gjitha formave të krimit ndërkufitar, në përputhje me kompetencat e përcaktuara në aktet ligjore e nënligjore dhe në marrëveshjet bilaterale. Një bashkëpunim i mëtejshëm është i nevojshëm, duke siguruar një qasje koherente, qoftë në nivelet qëndrore dhe ato lokale dhe me kosto efektive në përputhje me informacionin kriminal dhe analizën e riskut.

Duke pasur parasysh modalitetet e vazhdueshme në ndryshim të veprimtarive kriminale dhe nevojën për përmirësim të vazhdueshëm të aktiviteteve për parandalimin dhe zbulimin e krimit ndërkufitar, do të merren masa për të përmirësuar bashkëpunimin ndërkufitar policor dhe doganor, forcimin e bashkëpunimit ndërmjet shërbimeve të Drejtorive Vendore për Kufirin dhe Migracionin dhe AKU-së, në luftën kundër kontrabandës dhe falsifikimit, trafiqeve të paligjshme, kontrabandës së migrantëve, si dhe parandalimin e terrorizmit.

Oficerët e Policisë Kufitare dhe punonjësit ë Administratës Doganore, domosdoshmërisht duhet të kryejnë dhe të marrin pjesë në hetime të caktuara e të menaxhuara nga Policia Kufitare, duke filluar nga paraqitja e informacionit operacional, përmes veprimtarive hetimore, deri në referimin e veprave penale.

Situata e shkaktuar nga imigracioni i parregullt, në vendin tonë dhe vendet e rajonit, është këmbanë alarmi për qarkullimin e mundshëm të elementëve ekstremist të dhunshëm, luftëtarëve të huaj terrorist apo indidëve të përfshirë në akte terroriste. Kapacitetet për kapjen, regjistrimin dhe identifikimin e imigrantëve të parregullt në zonat kufitare, duhet të forcohen, qoftë nga ana e burimeve njerëzore, por edhe logjistike.

**2.3.3 Masat ndaj personave që kanë nevojë për mbrojtje ndërkombëtare**

Ligjshmëria, mosdiskriminimi dhe respektimi i të drejtave dhe lirive themelore të njeriut janë parime që qëndrojnë në themel të veprimtarisë së Policisë së Shtetit.[[8]](#footnote-8) Mbrojtja dhe respektimi i të drejtave të njeriut të personave që kalojnë kufirin shtetëror ose kalojnë kufirin shtetëror në mënyrë të paligjshme është vlerë e patketërsueshme dhe një përparësi e Policisë Kufitare. Vëmendje e veçantë do t’i kushtohet grupeve vulnerabël, veçanërisht të miturve të pashoqëruar dhe viktimave të dyshuara të dhunës ose trafikimit.

Në këtë drejtim, nevojitet të forcohen kapacitetet për identifikimin e personave që kanë nevojë për mbrojtje ndërkombëtare, për ndihmë juridike, si dhe për kthimin efektiv të personave që nuk kualifikohen për mbrojtje ndërkombëtare.

Në çdo rast nga ana e shërbimeve të policisë kufitare dhe migracionit, është vepruar dhe do të veprohet në përputhje të plotë me të drejtat universale të njeriut ku pashikohet se “*gjithkush ka të drejtë të kërkojë dhe gëzojë në vende të tjera azil nga ndjekjet...*”[[9]](#footnote-9), dhe nga legjislacioni shqiptar i cili parashikon se, “*Në Republikën e Shqipërisë garantohet e drejta për azil e të huajit apo personit pa shtetësi, i cili, për shkak të frikës së bazuar të persekutimit, për arsye të racës, besimit fetar, kombësisë, anëtarësisë në një grup të caktuar shoqëror ose bindjes politike, ndodhet jashtë vendit të shtetësisë së vet ose jashtë vendbanimit të zakonshëm të mëparshëm dhe nuk ka mundësi ose dëshirë të kërkojë mbrojtjen e atij vendi, si pasojë e këtyre ngjarjeve, për arsye të kësaj frike*”.[[10]](#footnote-10)

Policia e Shtetit do të respektojë me korrektësi parimin e mos-kthimit, të sanksionuar në legjislacionin shqiptar, ku parashikohet se, “*Republika e Shqipërisë njeh dhe respekton detyrimin e autoriteteve për të mos kthyer a prapësuar, ekstraduar apo larguar jashtë territorit të saj personat që kanë përfituar apo kërkuar të drejtën e azilit apo të formave të tjera të mbrojtjes....*”.[[11]](#footnote-11)

Procesi i azilit kërkon bashkëpunim të ngushtë midis Policisë Kufitare dhe Drejtorisë për Shtetësinë dhe Azilin dhe me çdo organizatë vendase dhe ndërkombëtare për pritjen dhe trajtimin e shtetasve të huaj që kërkojnë mbrojtje ndërkombëtare.

**2.3.4 Analiza e rrezikut dhe analiza e kërcënimeve që mund të ndikojnë**

**në sigurinë e kufirit shtetëror**

Departamenti i Policisë Kufitare dhe Migracionit ka krijuar një model të analizës së rrezikut në përputhje me metodologjinë e FRONTEX (CIRAM 2.0). Analiza e rrezikut bëhet në të tre nivelet (qendror, rajonal dhe lokal), e cila është e detyrueshme dy herë në vit, si dhe analiza të synuara siç kërkohet.

Miratimi i një Udhëzuesi për zhvillimin e analizës së rrezikut në të tre nivelet, në përputhje me Metodologjinë e FRONTEX (CIRAM 2.0), është i nevojshëm, i cili të jetë në përputhje me Modelin e Përbashkët të Analizës së Riskut, që po ndiqet në Departament. Në të tre nivelet për oficerët e përfshirë në analizën e rrezikut janë kryer trajnime, si dhe janë planifikuar të reja në periudhën e ardhshme. Ngritja e një sistemi për përpilimin, vlerësimin, shpërndarjen dhe përcjelljen e informacionit operacional INFOSTREAM, bazuar në modelin 4x4, konsiderohet një domosdoshmëri.

Bashkëpunimi me FRONTEX është konstant dhe zbatohet përmes ËB-RAN (Rrjeti i Analizës së Riskut në Ballkanin Perëndimor), brenda së cilës hartohet një AR vjetor për vendet e Ballkanit Perëndimor nga FRONTEX dhe vendet anëtare të ËB RAN. Në bashkëpunim me FRONTEX, u zhvillua një broshurë në lidhje me treguesit e rrezikut të zakonshëm për luftëtarët e huaj terroristë, e cila iu dha për përdorim të gjitha vendkalimeve kufitare.

Shkëmbimi i informacionit dhe të dhënave është krijuar me vendet fqinje, por nevojitet përmirësim më i qartë i bashkëpunimit. Ndërkohë, me përfaqësuesit e shërbimeve kufitare të vendeve fqinje zhvillohen takime të rregullta në nivelin qëndror, rajonal dhe lokal.

Përmirësimi në mënyrë të përhershme, vendosja e kapaciteteve të përbashkëta të sistemit të analizës së rrezikut dhe zbatimi i masave antikorrupsion, është i nevojshëm, pasi kontrollet kufitare bazohen në analizën e rreziqeve dhe inteligjencën kriminale. Planet operacionale të Policisë Kufitare hartohen mbi bazën e një analize rreziku dhe azhornohen vazhdimisht.

Analiza e rrezikut kufitar përfshin sigurinë e brendshme dhe analizën e kërcënimeve që mund të ndikojnë në funksionimin e sigurisë kufitare.

Analiza e rrezikut të menaxhimit të kufijve bazohet në modelin CIRAM të BE-së, sipas të cilit rreziku analizohet përmes katër niveleve të kontrollit të qasjes. Qëllimi i përmirësimit të flirtit të sistemit të administrimit të rreziqeve për menaxhimin e kufijve është të mbështesë vendimmarrjen, si dhe të sigurojë përdorim fleksibël dhe ekonomik të burimeve në zonat ku rreziqet janë më të larta.

Sistemi i analizës së rrezikut të Policisë Kufitare prodhon informacion analitik dhe një tablo situative për planifikimin dhe vendimmarrjen, në nivel strategjik, operacional dhe taktik. Sektori i Analizës së Riskut të Policisë Kufitare bashkëpunon ngushtë me Policinë Kriminale, Doganat, vendet fqinje dhe FRONTEX për të parandaluar, zbuluar dhe luftuar krimin ndërkufitar. Për më tepër, Policia Kufitare dhe Doganat do të krijojnë një grup të përbashkët për analizën e rrezikut.

Gjithashtu, shërbimet veterinare dhe fitosanitare kufitare duhet të përfshihen në sistemin e analizës së rrezikut.

**2.3.5 Bashkëpunimi ndërkombëtar, me institucionet dhe agjencitë e BE-së dhe me Agjencinë Europiane të Rojes Kufitare dhe Bregdetare FRONTEX**

Bashkëpunimi ndërkombëtar është intensifikuar dhe është regjistruar një trend i rritjes së aktiviteteve ndërkombëtare, përmes shkëmbimit të informacionit dhe veprimeve të përbashkëta.

***Bashkëpunimi me vendet fqinje***

Marrëveshja për ngritjen e Pikave të Përbashkëta të Kalimit Kufitar me Republikën e Kosovës, atë të Grabomit dhe të Zogajve me Malin e Zi, kanë qenë hapa të rëndësishëm në forcimimn e bashkëpunimit ndëkufitar për lehtësimin e qarkullimit legjitim të shtetasve dhe mallrave. Ndërkohë, duhet të vijojnë përpjekjet për ndryshim e statusit të të gjitha pikave të kalimit kufitar me Malin e Zi, si dhe nënshkrimin e marrëveshjes për ndryshimin e statusit të të gjitha pikave të kalimit kufitar me Maqedoninë e Veriut.

Ndërkohë, kërkohet të forcohet bashkëpunimi operacional për mbikqyrjen e përbashkët të kufirit, duke rritur numrin e patrullimeve të përbashkëta me Malin e Zi, Kosovën dhe Maqedoninë e Veriut.

Vëmendje e veçantë do t’i kushtohet nënshkrimit të marrëveshjes për ngritjen dhe funsionimin e Qendrës së Bashkëpunimit Policor dhe Doganor me Greqinë, në Kakavijë, ndërsa do të propozohet ngritja e një qendre të tillë edhe në Kapshticë.

Autoritetet shqiptare do të jenë të përkushtuara për të adresuar çështjet bilaterale me vendet fqinje, duke arritur kështu një nga ato përparësi të rëndësishme të politikës së jashtme të Republikës së Shqipërisë, atë të fqinjësisë së mirë.

***Bashkëpunimi Rajonal***

Marrëveshja që aktualisht negociohet, e njohur si “Schengeni Ballkanik”, do të jetë një tjetër hap i rëndësishëm për lehtësimin e qarkullimit të shtetasve, edhe me kartë identiteti, dhe të mallrave. Nga ana tjetër, kjo marrëveshje do të kontribojë në përafrimin e kuadrit ligjor dhe atij praktik, me ato të Bashkimit Europian.

Gjithashtu, kërkohet që të gjenden mekanizmat e bashkëpunimit rajonal, për reagimin e shpejtë në rast të përkeqësimit të situatës së migracionit të parregullt në kufijtë e secilit prej vendeve të rajonit, ku të parashikohet mbështetja me burime njerëzore dhe logjistike, për menaxhimin e një situate të mundshme.

Qendrat rajonale të bashkëpunimit konsiderohen si një mekanizëm efektiv në menaxhimin e kufijve të përbashkët. Prandaj, kërkohet të shikohet mundësia e ngritjes së një qendre rajonale për koordinimin e mbikëqyrjes së kufirit detar, me pjesëmarrjen e vendeve që lagen nga deti Adriatik dhe Deti Jon.

Njëkohësisht, do të forcohet bashkëpunimi dhe pjesëmarrja në aktivitetet që do të zhvillohen nga institucionet e bahkëpunimit rajonal si: Sekretariati i Konventës së Bashkëpunimit Policor në Europën Juglindore; Këshilli i Bashkëpunimit Rajonal (RCC); Qëndra për Zbatimin e Ligjit në Evropën Juglindore (SELEC); Iniciativa Rajonale për Migracionin, Azilin dhe Refugjatët.

***Bashkëpunimi me Agjencinë Europiane të Rojës Kufitare dhe Bregdetare (FRONTEX)***

Marrëveshja Statusore ndërmjet Republikës së Shqipërisë dhe Bashkimit Evropian “Për veprimet e Ndërmara nga Agjensia Europiane e Rojës Kufitare dhe Bregdetare (FRONTEX) në Shqipëri”, ratifikuar me Ligjin nr. 6/2019, datë 07.02.2019, përfshin të gjitha aspektet e zbatimit të aktiviteteve të Agjencisë që mund të zhvillohen në territorin e Republikës së Shqipërisë. Kjo nënkupton zhvillim e operacioneve të përbashkëta në territorin e Republikës së Shqipëri, siç është Operacionin JO FOA Ëestern Balkan, në Shqipëri, i cili filloi zbatimin me 22 maj 2019. Ky është operacioni i parë që Agjencia Europiane e Rojës Kufitare dhe Bregdetare zhvillon në një vend të tretë, e cila konsiderohet histori suksesi.

Ky bashkëpunim, do të forcohet më tej dhe do të zgjerohet me zhvillimin e Operacioneve të ngjashme në kufirin detar.

Vendosja e oficerit ndërlidhës të FRONTEX në Shqipëri, do të jetë një tjetër hallkë e rëndësishme e bashkëpunimit shumëpalësh ndërmjet Republikës së Shqipërisë dhe Agjencisë Europiane të Rojës Kufitare dhe Bregdetare. Ky bashkëpunim do të kontribuojë edhe aplikimin e standarteve Europiane në Menaxhimin e Integruar të Kufirit, nëpërmjet ekspertizës në mbështetjes në fushën e forcimit të kapaciteteve profesionale dhe logjistike.

***Masat në vendet e tjera***

Bashkëpunimi ndërkombëtar operacional kërkon ngritjen e një grupi të ekspertëve të fushave të ndryshme të sigurisë kufitare të cilët duhet të jenë të gatshëm në çdo kohë për tu angazhuar me detyra në vendet e tjera. Identifikimi i këtyre ekspertëve duhet të bëhet mbi baza të forta të eksperiencës dhe rezultateve në punë si dhe të aftësisë për të trajnuar dhe operuar në ambjente pune multinacionale.

Situatat e ndryshme që shkatohen nga fenomene të diktuara nga situatat e sigurisë në vendet tjera, mund të diktojnë nevojën e vendosjes së oficerëve ndërlidhës. Shembulli i qartë është situata e imigracionit të parregullt të shtetasve të vendeve të treta drejt kufijve tanë, por edhe imigracioni i parregullt i shtetasve shqiptar në vendet tjera. Në këto kushte, duhet të merren masa për identifikimin e kandidatëve të mundshëm për oficerë ndërlidhës të migracionit, të cilët do të shërbejnë si ura lidhëse ndërmjet shërbimeve të policisë kufitare dhe migracionit të vendeve të tjera me ato shqiptare, të cilët do të kontribojnë në shkëmbimin e informacionit në fushën e migracionit dhe do të lehtësojnë procedurat e kthimit.

Ndryshimi situatës në kufijtë e vendeve të tjera, qoftë ato fqinje por edhe të vendeve të Bashkimit Europin, mund të diktojë nevojën e pjesëmarrjes në operacione në nivel bilateral, por edhe të koordinuara nga Agjensia Europiane e Rojes Kufitare dhe Bregdetare (FRONTEX). Shqipëria ka kontribuar dhe vijon të kontribuojë në operacione të tilla. Pjesëmarrja në këto operacione do të vijojë dhe njëkohësisht do të zgjerohet numri i pjesëmarrësve të mundshëm në këto operacione.

Për shkëmbimin e informacionit midis agjencive ligjzbatuese dhe ndërmjet të gjitha vendeve anëtare të CEFTA-s do të implementohet platforma SEED+, e cila do të mundësojë shkëmbimin e informacioneve paraprake, jo vetëm ndërmjet autoriteteve doganore, por edhe autoriteteve të tjera që veprojnë në kufi. Kosto rreth Euro 5 milion (financim i BE).

**2.3.6 Përmirësimi i infrastrukturës kufitare dhe pajisjet**

Ministria e Brendshme vazhdon të ndërmarrë aktivitete për ndërtimin, rindërtimin, adaptimin dhe pajisjen e vendkalimeve kufitare, duke marrë parasysh që tendenca e vazhdueshme e rritjes së trafikut në pikat e kalimit kufitar kërkon përmirësimin e duhur të infrastrukturës kufitare. Aktivitetet për ndërtimin dhe pajisjen e pikave të kalimit kufitar janë ndërmarrë për të bërë të mundur që kontrolli kufitar të kryhet në mënyrë të sigurt, në përputhje me standardet dhe kushtet e përcaktuara. Përparim të konsiderueshëm ka pasur në drejtim të rregullimit dhe pajisjeve, por jo të gjitha pikat e kalimit kufitar kanë përmbushur kriteret e përcaktuara në përputhje me Dekretin për Standardet dhe Kushtet, të cilat duhet të përmbushen në drejtim të rregullimit dhe pajisjeve, sipas rekomandimeve të BE-sË dhe Katalogut të praktikave më të mira në këtë fushë.

Gjithashtu, analiza e funksionimit të vendkalimeve kufitare është një fokus i vazhdueshëm i Policisë së Shtetit dhe Ministrisë së Brendshme, në kuptim të përmirësimit të infrastrukturës në pikat e kalimit kufitar, me qëllim të lehtësimin e procedurave të kalimit të kufirit shtetëror, veçanërisht gjatë sezonit turistik të verës. Në këtë drejtim, janë instaluar pajisje, kryesisht lexues të dokumenteve të udhëtimit, pajisje kompjuterike dhe kabina shtesë kontrolli në korsitë e trafikut, të cilat shpejtojnë procedurat kufitare dhe shkurtojnë kohën e pritjes në pikat e kalimit kufitar.

Instalimi i kamerave të vëzhgimit dhe lexuesve të targave në pikat e kalimit kufitar do të përmirësojë sistemin e kontrollit kufitar, i cili do të shkurtojë kohën e qëndrimit në pikat e kalimit kufitar, dhe pajisjet e instaluara do të shpejtojnë shumë kontrollin kufitar në pikat e kalimit kufitar.

Plani i Veprimit për zbatimin e Strategjisë parashikon veprimtari të rëndësishme për ndërtimin dhe rindërtimin e infrastrukturës kufitare me qëllim të kontrollit më efikas të kufirit.

**2.3.7 Aftësia e reagimit në situatë emergjente**

Eksperienca e vendeve të tjera ka treguar se përballimi i situatave të papritura në mungesë të një mekanizmi të reagimit emergjent mund të çojë drejt dështimit të menaxhmit të situatës. Për të rritur aftësinë e reagimit në fushën e kontrollit kufitar, është e nevojshme të hartohet një Plan i Reagimit Emergjent, dhe mbi të gjitha për përgjigje adekuate sidomos në rast të një fluksi më të madh të migrantëve.

Menaxhimi i një krize të mundshme migratore kërkon aktivizimin e menjëhershëm të mekanizmave të reagimit të menjëhershëm, i cili duhet të parashikojë planifikimin e burimeve njerëzore, logjistike dhe financiare të nevojshme. Prandaj, do të punohet për hartimin dhe miratimin, sa më parë të një plani të tillë.

Plani do të hartohet në bazë të një analize rreziku që identifikon vendet e mundshme të origjinës dhe tranzitin e rrjedhave të migracionit.

**2.3.8 Forcimi i kapaciteteve të operacioneve të kërkimit dhe shpëtimit**

**detar dhe koordinimi me aktivitete për mbrojtjen e kufirit shtetëror**

Rregullorja (BE) 2019/1896 e datës 13 Nëntorit 2019, përcakton që siguria kombëtare mund të përfshijë sigurinë detare, kontrollin e kufijve, mbrojtjen, kërkimin dhe shpëtimin në det për një veprim me kosto efektive.

Vendimi i Këshillit të Ministrave të R.Sh. “Për organizimin, strukturën, funksionimin e Qendrës Ndërinstitucionale Operacionale Detare (QNOD) dhe bashkëveprimin me institucionet shtetërore që kanë interesa në det”, i ndryshuar, përcakton harmonizimin e punës, rritjen e efikasitetit, analizën e rrezikut të përbashkët, sigurimin e ndihmës teknike dhe teknike, shkëmbimin e të dhënave, lidhjeve të informacionit dhe telekomunikacionit dhe krijimin e një ekipi të përbashkët operacional të përfaqësuesve të Policisë Kufitare, Forcës Detare/Rojes Bregdetare, Drejtorisë së Doganave Drejtorisë sëPërgjithshme Detare, Inspektoriatin e Peshkimit.

Mbi bazën e këtij Vendimi, është hartuar dhe miratuar dokumenti *“Politikat dhe Procedurat e Funksionimit të Qendrës Ndërinstitucionale Operacionale Detare”* nëpërmjet të cilit janë parashikuar detyrime të qarta e të sakta për bashkërendimin dhe ndërveprimin e të gjitha forcave dhe mjeteve të institucioneve pjesmarrëse në QNOD, për kontrollin e kufirit detar dhe kontrollin e zbatimit të ligjit në hapësirën detare shqiptare në këtë kuadër, si dhe organizimin dhe kryerjen e operacioneve të kërkimit dhe shpëtimit në det, që është përgjegjësi e Forcës Detare/Rojes Bregdetare.

Përveç forcimit të bashkëpunimit ndërmjet intitucioneve shtetërore në fushën e shpëtimit të jetëve në det, nga Policia e Shtetit, në bashkëpunim me organizata partnere, do të zhvillohet një fushatë informuese për të gjithë të gjithë subjektet private që ushtrojnë aktivitet në hapësirën detare, në lidhje me detyrimet që rrjedhin nga Ligji Nr. 9055, datë 24.4.2003, *“Për aderimin e Republikës së Shqipërisë në “Konventën mbi të drejtën e detit””*, dhe Ligji Nr. 9495, datë 20.3.2006, *“Për aderimin e Republikës së Shqipërisë në konventën ndërkombëtare për shpëtimin”*.

Për organizimin e zhvillimin e Operacioneve të kërkimit dhe shpëtimit në det të hapur është e nevojshme hartimi i një rregulloreje në përputhje me Rregulloren (BE) Nr. 182/2011.656/2014 e Parlamentit Evropian dhe Këshillit që përcaktojnë rregulla për kontrollin e kufijve të jashtëm në det, të 15 majit 2014, në kontekstin e bashkëpunimit operacional të koordinuar nga Agjensia Evropiane e Rojes Kufitare dhe Bregdetare (FRONTEX) dhe të drejtës ndërkombëtare.

**2.3.9 Bashkëpunimi ndërinstitucional për Menaxhimin e Integruar të**

**Kufirit**

Bashkëpunimi ndër-sektorial përbën themelin e Menaxhimit të Integruar të Kufirit, që kërkon ndarje të koordinuar të punës, vendosjen e standardeve për bashkëpunim, promovimin e përdorimit të përbashkët të të gjitha kapaciteteve, kanalet e komunikimit dhe sinkronizimin e procedurave të punës.

Bashkëpunimi ndërsektorial mundëson angazhimin dhe përdorimin optimal të burimeve njerëzore, teknike dhe buxhetore të agjencive të përfshira në zbatimin e Strategjisë, me qëllim lehtësimin e qarkullimit legjitim të shtetasve dhe madhrave, përmirësimit të sigurisë kufitare, mbrojtjes së jetës, shëndetit dhe pronës së njerëzve, shëndetit të kafshëve, bimësisë dhe ekosistemeve përgjatë kufirit shtetëror, si dhe parandalimin e goditjen e krimit ndërkufitar.

Ky bashkëpunim në veçanti ka të bëjë me koordinimin e punës dhe promovimin e bashkëpunimit ndërmjet autoriteteve kompetente për kontrollin dhe mbrojtjen e kufijve, analizën e përbashkët të rrezikut, krijimin e ekipeve të përbashkëta të punës, zbatimin e veprimeve të përbashkëta, ofrimin e mbështetjes profesionale dhe teknike, përdorimin e përbashkët të pajisjeve, arsimim dhe trajnime të përbashkëta, bashkëpunimin me autoritete të tjera, bashkëpunimin ndërkombëtar, shkëmbimin e të dhënave dhe informacionit. Ai gjithashtu nënkupton bashkëpunim me institucionet, autoritetet, zyrat dhe agjencitë përkatëse të Bashkimit Europian, përfshirë shkëmbimin e përhershëm të informacionit përmes përdorimit të instrumenteve ekzistuese, siç është Sistemi Evropian i Mbikëqyrjes së Kufijve “EUROSUR”, i krijuar me Rregulloren (BE) nr. 1052/2013 të Parlamentit Evropian dhe Këshillit të 22 Tetorit 2013.

Rregullorja (BE) 2019/1896, u rekomandon Shteteve Anëtare të krijojnë qendra kombëtare koordinimi në mënyrë që të përmirësojnë shkëmbimin e informacionit dhe bashkëpunimit ndërinstitucional dhe ndërmjet Shteteve Anëtare, në lidhje me mbrojtjen e kufirit kombëtar dhe zbatimin e kontrollit kufitar. Për funksionimin efektiv të EUROSUR, është thelbësore që të gjitha autoritetet kombëtare përgjegjëse për mbrojtjen e kufijve të jashtëm të bashkëpunojnë përmes Qendrave Kombëtare të Menaxhimit të Integruar të Kufirit. Në këtë kontekst, Shqipëria do t'i kushtojë vëmendje të veçantë ngritjes së Qendrës Kombëtare të Menaxhimit të Integruar të Kufirit.

Për Menaxhimin e Integruar të Kufirit në nivel lokal, do të ngrihen Bordet e Menaxhimit të Integruar të Kufirit. Bordet do të drejtohen nga Drejtorët e Drejtorive Vendore për Kufirin dhe Migracionin me anëtar Drejtorët e Degëve të Doganës, Drejtorët Rajonal të Autoritetit Kombëtar të Ushqimit, Drejtorët Rajonal të Institutit të Shëndetit Publik dhe Drejtorët e Drejtorive Vendore të Policisë. Bordet do të mblidhen çdo tre muaj për të analizuar zbatimin e Strategjisë në nivel lokal dhe do të shqyrtojnë hartimin dhe miratimin e mundshëm të planeve të përbashkëta të masave për adresimin e çështjeve në interes të menaxhimit dhe sigurisë kufitare. Pas çdo mbledhje, Bordet do të informojnë Sekretariatin Teknik.

**2.3.10 Kthim/ripranimet**

Kthimi efektiv i shtetasve të huaj nënkupton kthimin e personave të cilëve u është refuzuar hyrja në kufi ose që kanë një vendim përfundimtar për t'u kthyer, duke u dhënë përparësi atyre që paraqesin një rrezik sigurie. Ministria e Brendshme, nëpërmjet strukturës së Departamentit për Kufirin dhe Migracionin në Policinë e Shtetit; Ministrisë së Shëndetësisë dhe Mbrojtjes Sociale, nëpërmjet Agjensisë Shtetërore për Mbrojtjen dhe Drejtat e Fëmijes; Ministria për Evropën dhe Punët e Jashtme nëpërmjet strukturës për çështjet konsullore, kanë përgjegjësinë kryesore për hartimin e politikave për kthimin/ripranimin e të huajve me qëndrim të paligjshëm në Shqipëri, si dhe për implementimin e instrumenteve juridike dypalëshe dhe shumëpalëshe (marrëveshje ripranimi), me qëllim ndjekjen dhe kryerjen e procedurave të kthim/ripranimit të shtetasve të saj, kthimet vullnetare, kthim vullnetar i asistuar, zbatimi i së cilës asistohet nga Organizata Ndërkombëtare për Migracionin në Shqipëri (IOM). Inicimi dhe nënshkrimi i marrëveshjeve të ripranimit është një politikë konstante institucionale.

Zbatimi i procesit të kthim/ripranimeve mbështetet nga oficerët e kontaktit shqiptarë dhe/ose të huaj, si dhe stafet konsullore shqiptare dhe/ose të huaja që marrin pjesë në praktikat e bashkëpunimit për realizmin e kthim/ripranimit të personave. Si rezultat i refuzimit të azilkërkimit për shtetas shqiptarë në disa shtete të BE-së, kthimet, pas përfundimit të procesit të azilkërkimit, nga një natyrë detyruese janë konvertuar në një natyre vullnetare. Bisedimet dypalëshe i kanë paraprirë potencimit të fenomenit të kthimit vullnetar, kryesisht nëpërmjet fluturimeve speciale, me eskortat e tyre, nga shtete të BE-së si Gjermania, Franca, Britania e Madhe, Suedia, Spanja, Hollanda, Belgjika, Italia etj. Shumë fluturime të kësaj natyre koordinohen nga Frontex (Agjencia Evropiane e Menaxhimit të Kufijve dhe Rojës Bregdetare). Që nga viti 2014 e në vazhdim, në koordinim me Frontex dhe në bashkëpunim me disa vende të BE-së (kryesisht Franca), kryhen periodikisht fluturime të përbashkëta riatdhesimi (CRO-Collecting Return Operation) meeskortë shqiptare, e trajnuar dhe çertifikuar nga FRONTEX**.** Avokati i Popullit (Ombudsman), si monitorues kombëtar, është i pranishëm në çdo fluturim të tillë, me qëllim monitorimin dhe respektimin e të drejtave të shtetasve, subjekte të kthim/ripranimit.

Sistemi elektronik (FER) i hedhjes dhe menaxhimit të dhënave identitare dhe biometrike për shtetasit e huajt me qëndrim të parregullt, implementimi i së cilës ka filluar në gusht 2014, përbën një bazë të fuqishme informacioni që mundëson në kohë reale përftimin dhe shkëmbimin e informacionit operacional në kuadër të trajtimit të çështjeve të migracionit të parregullt dhe kthimeve.

Për të siguruar kushtet për një kthim efektiv në vendin e origjinës apo të tranzitit policia kufitare dhe migracionit mund të marrë masën e ndalimit administrativ në një qendër. Ndalimi në një Qendër të Mbyllur është masa e fundit administrative që merret dhe ekzekutohet nga autoriteti shtetëror përgjegjës për trajtimin e të huajve kur janë ezauruar të gjitha masat e mundshme alternative. I huaji mbahet i ndaluar në qendër të mbyllur, të ngritur posaçërisht për këtë qëllim, në afate sa më të shkurtra kohore, derisa të kryhen procedurat ligjore për të mundësuar largimin/debimin e tij nga Republika e Shqipërisë.

Inicimi dhe nënshkrimi i marrëveshjeve të ripranimit të shtetasve të vendeve të treta/personave pa shtetësi me vendet e origjinës dhe tranzitit, është dhe mbetet një politikë konstante institucionale.

Në fushën e trajtimit të migracionit të parregullt duke siguruar kthimin efikas dhe të qëndrueshëm, për Shqipërinë vazhdon të jetë prioritet në veçanërisht kthimi vullnetar. Në përputhje me Direktivën e Kthimit, politika e kthimit në Shqipëri mbështet kthimin vullnetar të personave të cilët janë subjekt i një mase ligjore për t’u larguar nga territori i Shqipërisë. Politikat e kthimit, ripranimeve, politika e largim/dëbimeve, politika e mbrojtjes së të drejtave dhe lirive themelore të imigrantëve dhe mbrojtjes së të dhënave personale, masat represive dhe ankimimi ndaj tyre etj., janë të shprehura në normativën ligjore për të huajt (Ligji 108/2013 “*Për të huajt*” i ndryshuar me Ligjin 74/2016 dhe aktet normative në zbatim të tij; Udhëzimi i Ministrit të Brendshëm nr. 293, datë 04.06.2015, “*Mbi trajtimin e shtetasve të huaj me qëndrim të parregullt në territorin e Republikës së Shqipërisë*”; procedura standarte për procesin e përzgjedhjes nr. 172, datë 08.02.2018; procedura standarte e largim/dëbimit nga territori i RSH-së nr. 176, datë 08.02.2018).

Departamenti për Kufirin dhe Migracionin ndjek dhe përditëson panoramën situacionale dhe prognozën e situatës së kthimeve. Kthim/ripranimet e shtetasve të huaj përbëjnë një sfidë për autoritetin e policisë kufitare dhe migracionit. Strukturat e interesuara në Ministrine e Brendshme dhe Departamenti për Kufirin dhe Migracionin në Policinë e Shtetit, në bashkëpunim të vazhdueshëm me Ministritë e përfshira në çështjet e kthim/ripranimeve , do të ndjekin në dinamike evolucionin ligjor dhe praktikat më të mira europiane në fushën e kthimeve me qëllim transpozimin e tyre në legjilsacionin kombëtar.

**2.3.11 Respektimi, mbrojtja dhe promovimi i të drejtave themelore**

Punonjësit e Policisë së Shtetit, rojet kufitare dhe ato të menaxhimit të migracionit, punonjësit e Doganës dhe të agjencive të tjera të zbatimit të ligjit që operojnë në kufi, ushtrojnë aktivitetin e tyre në përputhje me Kushtetutën, aktet ndërkombëtare, ligjet dhe rregulloret e tjera, duke iu përmbajtur normave të sjelljes dhe etikës, veçanërisht atyre që kanë të bëjnë me detyrimin për tu shërbyersh shtetasve shqiptar dhe të huaj, respektimin e ligjshmërisë, ushtrimi i të drejtave të njeriut, mosdiskriminimi gjatë ushtrimit të funksioneve e detyrave, ndalimin e torturës dhe trajtimit degradues, dhënien e ndihmës së menjëhershme për viktimat, detyrimi për të mbrojtur informacionin e klasifikuar dhe të dhënat personale, detyrimit për të refuzuar urdhërat e paligjshëm dhe të kundërshtojë çdo formë të korrupsionit.

Punonjësit e të gjitha agjencive do të vijojnë të ushtrojnë kompetencat, duke synuar minimizimin e efekteve të dëmshëm, duke parandaluar dhe shmangur, në çdo rast, diskrimin e qytetarëve në bazë të racës, ngjyrës, kombësisë, origjinës sociale ose etnike, përkatësisë së pakicave kombëtare, gjuhës, besimit fetar, mendimit ndryshe, gjinisë, identiteti gjinor, orientimi seksual, gjendjes shëndetësore, aftësisë së kufizuar, moshës, statusit martesor, përkatësia në grup ose supozimi i përkatësisë në një grup të caktuar, bindjes politike, anëtarësisë në sindikatë ose organizatë, si dhe në bazë të karakteristikave personale.

**2.3.12 Shkollimi dhe trajnimi**

Forcimi i kapaciteteve profesionale të punonjësve të agjecive të zbatimit të ligjit do të vijojë të jetë prioritet për të gjitha agjencitë. Profesionalizmi dhe forcimi i aftësive për zbatimin me korrektësi e cilësi i detyrave, përbën një garanci të fortë për menaxhimin e kufirit dhe rrjedhimisht për forcimin e sigurisë kufitare.

Agjencitë e zbatimit të ligjit do t’i kushtojnë një vëmendje të veçantë trajnimit të trajnerëve për fushat e përgjegjësisë, duke synuar forcimin e pavarësisë në fushën e shkollimit dhe trajnimit. Trajnimet do të vijojnë të zhvillohen sipas planeve të miratuara të trajnimeve dhe do të adresojnë prioritetet e përcaktuara nga strukturat qëndrore dhe vendore.

Trajnimi me burimet e brendshme do të kombinohet në mënyrë efikase me trajnimet e ofruar nga partnerët ndërkombëtarë, në nivel bilateral, multilateral dhe në kuadër të projekteve apo iniciativave të ndryshme.

Policia Kufitare do të vijojë respektimin e standarteve të trajnimit dhe shkollimit të vendeve anëtare të Bashkimit Europian, si dhe të praktikave më të mira të identifikuara. Trajnimi bazë i Policisë Kufitare do të vijojë në bazë të kurrikulës të përafruar plotësisht me Kurrikulën e Përbashkët Bazë të Agjencisë Europiane të Rojes Kufitare dhe Bregdetare (FRONTEX).

Aplikimi sistemeve të reja të shkëmbimit të informacionit dhe futja në përdorim i teknologjive dhe pajisje bashkëkohore të kontrollit dhe mbikqyrjes së kufit, do të shoqërohen me trajnime të specializuara, me qëllim përdorimin sa më efektiv të këtyre sistemeve dhe pajisjeve.

**2.3.13 Mekanizmat e kontrollit të cilësisë**

Drejtoria e Përgjithshme e Policisë së Shtetit ka miratuar një Kod Etik që është në përputhje me standardet e Kodit Evropian të Etikës së Policisë, i cili përcakton standardet dhe rregullat e sjelljes për oficerët e policisë në kryerjen e detyrave të tyre.

Krahas aktivitetit kontrollues të Shërbimit të Kontrollit të Brendshëm dhe Ankesave në Ministrinë e Brendshme, Avokatit të Popullit apo vlerësimeve të organizatave të ndryshme vendore dhe ndërkombëtare, Policia e Shtetit dhe shërbimet e tjera kufitare kanë krijuar një sistem të kontrollit të cilësisë në procesin e punës, zbatimin e autoritetit dhe zbatimin e ligjit. Në përputhje me rregullat e përcaktuara, Policia Kufitare do të hartojë plane kontrolli tematik dhe ad-hoc, për çështje të veçanta dhe/apo ankesave, sipas procedurave standarte të punës për raste të tilla. Në përputhje me programet vjetore të punës, nga zyrtarët e autorizuar të Policisë Kufitare (në Departamentet dhe Drejtoritë Vendore të Kufirit dhe Migracionit) do të planifikohen dhe kryhen kontrolle, inspektime të rregullta dhe të jashtëzakonshme.

Vëmendje të veçantë do t’i kushtohet ngritjes së mekanizmave të vlerësimit Schengen, vlerësimit e cënueshmërisë (vulnerabilitetit) të sigurisë kufitare dhe mekanizmave të mundshëm kombëtarë për të siguruar zbatimin e ligjit në fushën e menaxhimit të kufijve.

**2.3.14 Mekanizmat e solidaritetit, në veçanti instrumentet e financimit të**

**Unionit**

Menaxhimi i Integruar i kufijve të jashtëm të BE-së siguron një zonë lirie, sigurie dhe drejtësie, përmes një zbatimi të unifikuar dhe të harmonizuar të rregullave dhe standardeve të kontrollit kufitar, në një frymë solidariteti dhe përgjegjësie të përbashkët.

Zhvillimi i sistemit të Menaxhimit të Integruar të Kufirit në Republikën e Shqipërisë, në përputhje me konceptin e BE-së, kërkon investime të konsiderueshme financiare, dhe instrumentet e Unionit për financimin e projekteve specifike janë shumë të rëndësishme për trendin e vazhdueshëm të përmirësimit në këtë fushë.

Agjencitë e zbatimit të ligjit që operojnë në kufi, do të angazhohen të sigurojnë fonde për projekte madhore përmes këtij mekanizmi, kryesisht për ngritjen, kompletimin dhe vënien në funksion të Qendrës Kombëtare të Menaxhimit të Integruar të Kufirit, (QKK), një sistem të Policisë Kufitare për mbikëqyrjen kufitare në hapësirën detare dhe kufirin e gjelbër), përmirësimin dhe kompletimin e flotës së mjeteve lundruese dhe të automjeve, veçanërisht të atyre me kalueshmëri të lartë, pajisje bashkëkohore për kontrollet kufitare dhe përmirësimit të infrastrukturës në Pikat e Kalimit Kufitar.

Garancia e funksionimit të suksesshëm të konceptit të Menaxhimit të Integruar të Kufirit në vendet anëtare të BE-së dhe vendet të treta kërkon gjithashtu një alokim adekuat të fondeve të dedikuara të BE-së për të siguruar që vendet që aspirojnë të jenë pjesë e BE-së kanë aftësinë për të adresuar sfidat me të cilat përballen në përfitim të BE-së në tërësi.

Në përputhje me Marrëveshjen Statusore të miratuar dhe Marrëveshjen e Punës ndërmjet Ministrisë së Brendshme dhe FRONTEX, Shqipëria do të vazhdojëtë kontribuojë në Kufirin Evropian Kufitar dhe Bregdetar në zbatimin e aktiviteteve operacionale.

Në këtë drejtim, Republika e Shqipërisë do të aplikojë për ndihmë në financimin e projekteve të caktuara në fushën e Menaxhimit të Integruar të Kufirit nga fondet specifike të BE-së, në kuadër të Fondit të Sigurisë së Brendshme dhe Fondit të Azilit, Migracionit dhe Integrimit, si dhe burime të tjera të rëndësishme si instrumenti i para-anëtarësimit etj.

* 1. **REZULTATE TË PRITSHME**

Në përputhje me qëllimin strategjik të Republikës së Shqipërisë për t'u bërë anëtar i Bashkimit Evropian, Shqipëria është zotuar të përmbushë kriteret që rrjedhin nga procesi i pranimit në Bashkimin Evropian dhe të zbatojë plotësisht parimet e përcaktuara të Bashkimit Evropian në lidhje me lirinë, demokracinë, respektimin e të drejtave të njeriut, dhe sundimin e ligjit.

Për të përmbushur angazhimin e saj për menaxhimin e kufijve dhe për të forcuar më tej partneritetin, stabilitetin dhe rritjen e e ekonomisë, si dhe për të zvogëluar rreziqet e sigurisë, Shqipëria ka vendosur një sistem të integruar të administrimit të kufijve dhe vazhdon të përmirësojë këtë sistem në përputhje me rekomandimet e BE-së dhe praktikat më të mira.

Qëllimi i miratimit të Strategjisë Ndërsektoriale së Menaxhimit të Integruar të Kufirit 2021-2027, është vazhdimësia e përpjekjeve për të përmirësuar më tej menaxhimin e integruar të kufijve, duke mbajtur një nivel të lartë të sigurisë kufitare, kushteve të brendshme të sigurisë si një pjesë integrale e sistemit të sigurisë së përgjithshme të Republikës së Shqipërisë, sigurimin e mbikëqyrjes së besueshme të kufirit shtetëror, lehtësimin e qarkullimit ndërkufitar në pikat e kalimit kufitar, parandalimin dhe menaxhimin e migracionit të parregullt, parandalimin dhe goditjen e krimit ndërkufitar, dhe përmirësimin e procesit të kthimit të personave që nuk janë të autorizuar të qëndrojnë në Shqipëri.

Organizimi i migracionit të parregullt, terrorizmi, krimi i organizuar dhe ai ndërkombëtar, kërcënimet në internet dhe rritja e ndjeshmërisë së shoqërisë moderne janë sfida që kërkojnë zhvillimin e aftësive për të menaxhuar kufirin në mënyrë që të parandalohen këto kërcënime.

Ministria e Brendshme, Drejtoria e Përgjithshme e Policisë së Shtetit dhe Administrata Doganore janë autoritetet kryesore përgjegjëse për zbatimin e sistemit të menaxhimit të integruar të kufirit, në bashkëpunim me Autoritetin Kombëtar të Ushqimit, Autoritetet e Shëndetësisë, Forcën Detare/Rojen Bregdetare dhe Drejtorinë e Përgjithshme Detare, si dhe organeve të tjera me kompetencë kufitare.

Koncepti MIK është një model i pranuar gjerësisht për menaxhimin e kufijve të jashtëm të BE-së, një element i rëndësishëm për ruajtjen e sigurisë së brendshme, veçanërisht në parandalimin dhe zbulimin e migracionit të parregullt dhe formave të tjera të krimit ndërkufitar, dhe është një tërësi masash operative me të cilin shtetet parashikojnë një sistem efektiv të menaxhimit të kufijve të jashtëm të BE-së, i cili nënkupton një nivel të lartë besimi të ndërsjellë, zbatim të vazhdueshëm të aktiviteteve të përbashkëta, ndarje të përgjegjësive dhe solidaritetit.

Koncepti i menaxhimit të integruar të kufijve të Republikës së Shqipërisë dhe vendeve të tjera të Ballkanit Perëndimor kontribuon ndjeshëm në zonën e Evropës Juglindore si zonë e partneritetit, stabilitetit dhe zhvillimit ekonomik, pasi ulja e rreziqeve të mundshme të sigurisë krijon parakushte për zhvillim më të shpejtë dhe më të mirë të shoqërisë shqiptare dhe fqinjët. Autoritetet kompetente të Republikës së Shqipërisë kanë qenë dhe mbeten shumë të përkushtuar për integrimin e objektivave kryesore të Strategjisë, në veçanti, për të adresuar çështjet bilaterale me vendet fqinje.

Gjatë kësaj periudhe, nëpërmjet strukturave buxhetore, qeveria shqiptare, ka dhënë në vijimësi mbështetje për përmirësimin dhe implementimin me sukses të Sistemit të Integruar të Menaxhimit të Kufijve. Sa më sipër, më tepër përpjekje duhen bërë për të marrë këste të ndryshueshme të programit të BE-së për mbështetjen e buxhetit sektorial për menaxhimin e kufirit.

Zhvillimi i mëtejshëm i sistemit të menaxhimit të integruar të kufijve, përmirësimi i kontrollit dhe mbrojtjes së kufijve do të vazhdojë të jetë një sfidë kryesore në procesin e pranimit të Shqipërisë në Bashkimin Evropian**,** kryesisht përmes përafrimit së legjislacionit tonë me atë të BE-së në këtë fushë, si dhe bashkëpunimin efektiv të autoriteteve kompetente për të mbrojtur kufijtë dhe në të njëjtën kohë të garantojë sigurinë për qytetarët.

Zbatimi i kësaj Strategjie siguron përsosjen e mëtejshme të Sistemit të Sigurisë Kufitare, duke arritur përafrimin me atë të vendeve anëtare të BE-së.

* 1. **KONKLUZIONE**

Në përputhje me konceptin e ri të Menaxhimit të Integruar të Kufirit të BE-së dhe procedurat e standardizuara në kufijtë e jashtëm, sfidat me të cilat përballen vendet anëtare të BE-së, kërkesat për forcimin e bashkëpunimit operacional në kontrollin kufitar, nevojën për të përmirësuar analizën e rreziqeve, si dhe bashkëpunimin ndërministror dhe ndërkombëtar, është përgatitur Strategjia e Menaxhimit të Integruar të Kufirit 2021-2027 dhe Plani i Veprimit në zbatim të saj, me aktivitete të identifikuara që kërkohen për të arritur në mënyrë efektive objektivat e përcaktuara në këtë dokument.

Strategjia dhe Plani i Veprimit për Zbatimin e Strategjisë pasqyrojnë konceptin e Menaxhimit të Integruar të Kufirit të BE-së, duke marrë parasysh statusin aktual të integrimit të Shqipërisë në BE.

Përveç këtij dokumenti strategjik, agjencitë e zbatimit të ligjit, veçanërisht ato që kanë detyrime të përcaktuara në këtë dokument, do të koordinojnë planet e punës duke siguruar përparim të koordinuar drejt një qëllimi të përbashkët me rëndësi për anëtarësimin në Bashkimin Evropian dhe në zonën Shengen.

**KAPITULLI III**

**ZBATIMI, PËRGJEGJËSIA E INSTITUCIONEVE, LLOGARIDHËNIA, RAPORTIMI DHE MONITORIMI**

Procesi i llogaridhënies, monitorimit dhe analizës vlerësuese do të bëhet nga Strukturat koordinuese si më poshtë:

1. Komiteti Ndërministror i Menaxhimit të Integruar të Kufirit;

2. Koordinatori Kombëtar për MIK;

3. Sekretariati teknik.

1. Komiteti Ndërministror i Menaxhimit të Integruar të Kufirit kryesohet nga Ministri i Brendshëm, me anëtarë Ministri i Financave dhe Ekonomisë; Ministri i Mbrojtjes; Ministri për Evropën dhe Punët e Jashtme; Ministri i Bujqësisë dhe Zhvillimit Rural; Ministri Infrastukturës dhe Energjisë; Ministri i Turizmit dhe Mjedisit; Ministri i Shëndetësisë dhe Mbrojtjes Sociale, Ministri i Drejtësisë; Ministri i Arsimit, Sportit dhe Rinisë; Ministri i Kulturës.

Komiteti Ndërministror për Menaxhimin e Integruar të Kufirit mblidhet një herë në vit dhe analizon zbatimin e Strategjisë. Në mbledhjet e grupit mund të ftohen të marrin pjesë titullarët e agjencive të zbatimit të ligjit që operojnë në kufi.

1. Zëvëndësministri i Brendshëm që mbulon çështjet e Kufirit dhe Migracionit caktohet Koordinator Kombëtar për Menaxhimin e Integruar të Kufirit.

Koordinatori Kombëtar i MIK, monitoron dhe bashkërendon punën e agjencive të përfshira në Menaxhimin e Integruar të Kufirit me qëllim informimin e Komitetit Ndërministror të Menaxhimit të Integruar të Kufirit, për realizimet, problematikën e hasur gjatë implementimit të kësaj strategjie, mangësitë e konstatuara dhe propozon masa shtesë për zbatimin e planit e veprimit.

1. Koordinatori Kombëtar mbështetet nga Sekretariati Teknik i cili monitoron ndjekjen dhe zbatimin e objektivave të Strategjisë Ndërsektoriale të Menaxhimit të Integruar të Kufirit dhe të masave të parashikuara në Planin e Veprimit.

Krahas zbatimit të masave të përcaktuara në Strategji dhe Planin e Veprimit, monitorimi i vazhdueshëm i strukturave të angazhuara për përmbushjen e detyrimeve që rrjedhin nga këto dokumente konsiderohet i nevojshëm për të analizuar gjendjen reale gjatë zbatimit të tyre dhe për të mbikëqyrur implementimin periodik të tyre, me qëllim përmbushjen e tyre në mënyrë sa më efektive.

Monitorimi dhe vlerësimi i punës së autoriteteve që kanë detyrime për zbatimin e Strategjisë Ndërsektoriale të Menaxhimit të Integruar të Kufirit do të shërbejë për të ndjekur ecurinë e strategjisë, për të vlerësuar shkallën e realizimit të politikave, objektivave të saj dhe përmbushjes së masave dhe aktiviteteve.

Monitorimi dhe vlerësimi do të shtrihet në të gjitha institucionet përgjegjëse të ngarkuara me zbatimin e objektivave të përcaktuara në këtë Strategji dhe në Planin e saj të Veprimit.

Të gjithë institucionet të ngarkuara me zbatimin e Strategjisë së Sigurisë në Komunitet do të hartojnë raporte të unifikuara 6-mujore në zbatim të detyrimeve të përcaktuara në Planin e Veprimit në zbatim të Strategjisë, si dhe të hedhin të dhëna në sistemin IPSIS. Ministritë e linjës dhe të gjithë institucionet e tjera të përfshira në MIK, do të jenë përgjegjëse për zbatimin e masave dhe aktivitetetve të përcaktuara në Strategji dhe Plan Veprimit dhe do të raportojnë në lidhje me to sipas detyrimeve respektive në bazë 6-mujore.

Strukturat e angazhuara nga Drejtoria e Policisë së Shtetit si, Departamenti për  Kufirin dhe Migracionin, do të hartojnë raporte të integruara 6-mujore, si dhe analiza në zbatim  të masave të parashikuara në Planin e Veprimit të Strategjisë së MIK.

Ministria e Brendshme do të jetë institucioni lider, i cili do të mbledhë, përpunojë dhe analizojë raportet periodike që do të përcillen nga të gjitha institucionet e ngarkuara në përmbushje të objektivave dhe masave përkatëse.

PJESA I:

**KAPITULLI IV**

**KOSTIMI DHE BURIMET FINANCIARE PËR ZBATIM**

GJIK PJESA PJESA I: KONTE

Buxheti përbën faktorin kryesor që do të garantojë zbatimin e Strategjisë. Duke marrë në konsideratë se agjencitë kryesore të përfshira në Menaxhimin e Integruar të Kufirit nënvijëzojnë nevojën për angazhime buxhetore nga qeveria dhe ministritë respektive, realizimi i masave të parashikuara në këtë dokument strategjik do të jenë në vëmendjen e drejtuesve të institucioneve gjatë planifikimit vjetor të buxhetit.

Të gjitha agjencitë e përmendura financohen nga buxheti i shtetit, dhe kanë buxhetin e tyre të miratuar si pjesë e buxhetit të ministrive përkatëse në fillim të çdo viti buxhetor.

Shpenzimi i buxhetit duhet të bashkërendohet në marrëveshje me të gjitha agjencitë. Për këtë qëllim Komiteti Ndërministror i MIK dhe Koordinatori Kombëtar për MIK, ngarkohen me përgjegjësinë e monitorimit të planifikimit të buxhetit për masat e parashikuara në këtë Strategji dhe të përdorimit të buxhetit për Menaxhimin e Integruar të Kufirit.

Efektet financiare përllogariten nga çdo institucion bazuar në implementimin e aktiviteteve të masave përkatëse që janë të parashikuara në Planin e Veprimit të kësaj Strategjie.

Pa angazhime buxhetore transparente dhe të përcaktuara qartë do të ishte e vështirë jo vetëm të vihej në zbatim Strategjia e MIK dhe Plani i saj i Veprimit, por edhe garantimi i punës profesionale të të gjitha agjencive.

Gjithashtu, agjencitë e zbatimit të ligjit angazhohen në përgatitjen e projekteve konkrete dhe të besueshme, me qëllim thithjen e financimeve të BE-së dhe partnerëve të tjerë ndërkombëtarë.

1. Technical and Operational Strategy for European Integrated Border Management, miratuar me vendimin Nr. 2/2019 të Bordit të Menaxhimit të Egjencinë Europiane të Rojes Kufitare dhe Bregdetare (FRONTEX) [↑](#footnote-ref-1)
2. Guidelines for Integrated BorderManagement in EuropeanCommission External Cooperation, November 2010 [↑](#footnote-ref-2)
3. Commission staff working document Albania 2015 report, accompanying the document communication from the Commission to the European Parliament, the Council, the European Economic and Social Committë and the Committë of the Regions; http://integrimi-ne-be.punetejashtme.gov.al/anetaresimi-ne- be/dokumente/dokumente-te-be/ [↑](#footnote-ref-3)
4. Përafruar pjesërisht me Rregulloren (BE) 2016/399 të Parlamentit Europian dhe të Këshillit, datë 9 mars 2016, “Mbi Kodin e Bashkimit Europian që përcakton rregullat e regjimit të lëvizjes së personave përmes kufijve (Kodi i Kufijve Schengen)”. [↑](#footnote-ref-4)
5. Ky ligj është përafruar pjesërisht me Direktivën 2004/82 KE tëKëshillit të Europian të datës 29 prill 2004, mbi detyrimin e transmetimit të të dhënave të pasagjerit dhe DirektivënBE 2016/681 të Parlamentit dhe Këshillit, datë27.4.2016,mbi përdorimin e të dhënave të regjistrit të emrit të pasagjerit (PNR) me qëllim parandalimin, zbulimin, hetimin dhe ndjekjen penale veprave me qëllime terroriste dhe krimeve të rënda. [↑](#footnote-ref-5)
6. Ky ligj është i përafruar pjesërisht meDirektivën2014/66/BEtë ParlamentitEuropiandhetë Këshillit,datë15 maj2014,“Mbikushtete hyrjesdhetë qëndrimittë shtetasve të vendeve të treat në kuadërtë transferimit Brenda ndërmarrjes”,Direktivën2014/36/BEtë ParlamentitEuropiandhetë Këshillit,datë26 shkurt2014,“Mbikushtete hyrjesdhetë qëndrimittë shtetasvetë vendevetë treat përqëllimepunësimisi punonjëssezonal”,Direktivën e Këshillit 2009/50/KE, datë 25 maj 2009, “Mbi kushtet e hyrjes dhe qëndrimit të shtetasve të vendeve të treta me qëllim pune tepër të kualifikuar” Direktivën 96/71/KE të Parlamentit Europian dhe të Këshillit, datë 16 dhjetori 1996, “Në lidhje me transferimin e punëtorëve në kuadër të ofrimit të shërbimeve”. [↑](#footnote-ref-6)
7. Commission Staff Working Document, Albania 2016 Report Accompanying the document Communication from the Commission to the European Parliament, the Council, the European Economic and Social Committë and the Committë of the Regions, 2016 Communication on EU Enlargement Policy, {COM (2016) 715 final}; [https://ec.europa.eu/neighbourhood-nlargement/sites/near/files/pdf/key documents/2016/20161109\_report\_albania.pdf](https://ec.europa.eu/neighbourhood-nlargement/sites/near/files/pdf/key%20documents/2016/20161109_report_albania.pdf); fq. 69. [↑](#footnote-ref-7)
8. Neni 5 i Ligjit 108/2014 “Pwr Policinw e Shtetit”, i ndryshuar [↑](#footnote-ref-8)
9. Deklarata Universale e të Drejtave të Njeriut, Neni 14/1. [↑](#footnote-ref-9)
10. Ligji 121/2014 “Për azilin në Republikën e Shqipërisë”, Neni 4. [↑](#footnote-ref-10)
11. Neni 6 i Ligjit 121/2014 “Per azilin ne Republikwn e Shqipwrisw. [↑](#footnote-ref-11)